Baterien inguruko 11 mito eta errealitate — Gaztezulo\nBaterien inguruko 11 mito eta errealitate\nBaterien inguruko 11 mito eta errealitate Mugikorrak edota ordenagailua kargatzerako orduan dudak dituzu? Bada zalantzak argitzeko ordua! https://www.gaztezulo.eus/albisteak/baterien-inguruko-11-mito-eta-errealitate https://www.gaztezulo.eus/albisteak/baterien-inguruko-11-mito-eta-errealitate/@@download/image/Battery-low-energy_running-824x549.jpg\nMugikorrak edota ordenagailua kargatzerako orduan dudak dituzu? Bada zalantzak argitzeko ordua!\nTeknologiak gure errelitatea irentsi du, eta inoiz baino gehiago desio begiekin begiratzen ditugu leku publikoetan ezkutatzen diren entxufeak. Kafetegi edota aireportuetako paretetara itsatsita topatu ditzakegu elektrizitatearen jonkiak, mugikorrak zein ordenagailu eta tabletak berpizteko saiakeran. Baina... ondo kargatzen ote ditugu gailu elektronikoak? Ezagutzen ditugu karga zikloak, zenbat denbora da egokia entxufatzea? Jarraian, baterien inguruko dudak argitzeko 11 puntu eskaintzen dizkizugu:\n1) BI BATERIA TALDE HANDI DAUDE\nGure ordenagailu portatiletan bi bateria mota topatu daitezke; litiozko ionduna eta litiozko polimeroduna. Ezberdintasuna? Litio gatza gordetzeko modua. Hala, litiozko iondun bateriek likidoan gordetzen duten bitartean, litiozko polimerodun bateriek gel moduko osagai bat dute.\n2) UTZI ENTXUFATUTA NAHI BESTE DENBORA\nZiur dudak izan dituzuela ordenagailua kargatuta ere entxufatuta uzteko orduan; ona ala txarra ote bateriarentzat? Berdin mugikorrarekin. Deskonektatzea hobea ote? Bada hemendik aurrera lasai ibili; nahi beste denbora entxufatu ditzakezue zuen gailuak, ez dago arriskurik. Bateria behin kargatuta, karga prozesua gelditu egiten da, eta ez da berriro hasiko bateria husten hasi arte.\n3) EZ UTZI BATERIA GUZTIZ DESKARGATUTA DENBORA LUZEZ\nKargatuta egoteak ez dio kalterik egingo bateriari; aldiz, denbora luzez karga erabat hutsik uzteak baditu arriskuak. Ez da ezer gertatzen bateriarik gabe gelditu eta gailua itzaltzen bazaigu, baina denbora asko deskargatuta mantentzen badugu, bateriak errekuperatzeko arazoak izan ditzake.\n4) ZEIN DA BENETAN BATERIAREN EGOERA?\nNormalean kargaren egoera ezagutzen dugu (State of Charge, SOC) eta portzentaia horrek gaitasun maximoa ezagutaratzen digu. Alta, deskarga mailaren sakontasuna ere ezagutu dezakegu (Depth of Discharge, DOD); hala, DOD horrek %80 maila lortzean deskarga sakoneko mailara iritsi dela esan dezakegu, eta beraz, bateria puntu arriskutsu batera iritsi dela.\n5) KARGA ZIKLOAK ZENBATUZ\nBateriak ziklikoak dira, baina ez dago erabat definituta zein den zikloaren hasiera eta amaiera. Orokorrean, esaten da karga guztiz bete denean hasten dala ziklo berri bat, baina bada karga guztiz bete gabe hasten dela uste duenik. Zikloa %20tik beherako deskargan amaitzen da, kargatzerakoan berriro hasteko. Hala, bateriek ziklo kopuru mugatu bat dute; behin topera iritsita, beren gaitasuna galtzen hasten dira. Orokorrean 300 kargako zikloak izaten dituzte gailuek, baina badira 1.000 karga dituztenak ere.\n6) BEROA, BATERIEN ETSAIA\nInoiz nabaritu duzue ordenagailua soinua ateratzen bero-bero? Kontuz, horrek bateriaren osasuna nabarmen kaltetzen du eta. Ez da bakarrik beren bizitza laburtzen dela; beroarekin, bateriak arriskutsuak bilakatu daitezke, eta eztanda egin. Hala, ez da gomendatzen ordenagailu edo mugikorrik erabiltzea 30 gradutik gorako lekuetan.\n7) HOTZA EZ DA HOBEA\nOrduan, hotza laguna dute bateriek? Ez! Uste okerra da hori. Ez dizue ezertarako balioko bateriak hozkailuan sartzea. Dena den, badira foroak non hildako bateria bat berpizteko hotza gomendatzen duten; hermetikoki ondo babestu ondoren hozkailuan sartu eta 14 ordu inguruko berpiztea lor daiteke batzuen ustetan.\n8) TENTSIOEN MISTERIOA\nTenperaturak eragina du baterietan, eta berdin entxufeetako tentsioak; hala, gehiegizko tentsioarekin kargatzeak bateriak kiskali ditzake –kontuz 4,1 voltioetatik gorako tentsioarekin– eta noski, karga kopuruak murrizten ditu.\n9) ORDENAGAILUA ENTXUFATUTA BATERIA KENDU?\nEgungo portatilek ez dute beti bateria kentzeko aukera eskaintzen, baina duela urte batzuk arte oso ohikoa zen joera hau. Baina, beharrezkoa al da entxufatuak gaudenean bateria kentzea? Zerbaitetarako balio al du? Egia esan, bateria egile bakoitzak bere iritzia du, eta ez dago oso argi erantzuna. Marka batzuek gomendatzen dute; Applek aldiz, kontrakoa dio.\n10) GUZTIZ KARGATU ETA DESKARGATU; HOBE?\nAurretik aipatutako zikloen gaia kontutan hartzen badugu, ez da gomendagarria guztiz kargatu eta deskargatzea bateriak. Adituek diotenez, egokiena %80 kargatu eta %40 deskargatzea litzateke, ondoren, zikloa errepikatzeko. Noski, ez da erosoena.\n11) KONTUZ KARGADORE 'ALTERNATIBOEKIN'\nEdozein kargadore erabiltzea arriskutsua izan daiteke gure baterientzat; ez dute jatorrizkoek bezain ondo egingo beren lana. Izan ere, kargadoreek soilik energia pilatzen dutela uste baduzue, oker zaudete; bateriak kargatzeaz gain, voltajeak ikuskatzen dituzte, gainkargak eta gehiegizko tenperatura kontrolatuz.


Irazustabarrenak Zubeldiarekin osatu du bikotea nagsien lehen mailan eta Oiarbidek Galartzarekin, bigarrenean\nAlegiako pilotariek uzta bikaina ekarri dute Hernaniko Zikuñaga Papelera pilota txapelketatik. Larunbat arratsaldean Hernanin jokatu ziren finaletan txapel bana jantzita itzuli ziren etxera Aratz Irazustabarrena eta Julen Oiarbide. Bi pilotariek maila ezberdinetako finalak jokatu zituzten, bakoitzak bere bikotearekin.\nNagusien bigarren mailako finalean aritu zen Julen Oiarbide. Larraun taldeko Galartza izan zuen bikote alegiarrak eta Etxaberen eta Olaizen aurka 18 eta 15 irabazi zuten. Estu izan ziren gauzak baina azkenerako alegiarrak eta nafarrak garaipena lortu zuten\nNagusien lehen mailan berriz, Aratz Irazustabarrenak Iker Zubeldia altzotarrarekin jokatu zuen finala. Urmeneta eta Beloki izan zituzten aurkari eta Intxurreko pilotariek 18 eta 9 irabazi zuten. Emaitzak erakusten duen moduan, nagusi izan ziren eta garaipen erosoa lortu ahal izan zuten.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoko Sistema Automatikoen Programazioa (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoko Sistema Automatikoen Programazioa (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


liburuen bilaketak by Olatz Artola - issuu\nIzena: Olatz Artola Apezteguia *Bakarka egin behar da baina dudak zure alboko bi pertsonekin komentatu\n1. Liburuen inguruan Liburuen argitaletxek nola aukeratzen dute ze liburu publikatu? Irakurri testu hau, eta editore batek egiten duena laburtu, 50 hitzetan: Argitaletxeek, editoreen iritzia kontuan hartzen dute, hauek baitira zein liburu argitaratuko diren aukeratzen dutenak. Editoreak publisher-ari argitalpen bat proposatzen dio, argitalpen hau onartu ondoren, egilearekin, zuzentzailearekin, diseinatzailearekin...harremanetan jarriko da. Editoreak, diru asko lor dezake baina lanetik kaleratua ere izan daiteke. Hori, burutzen duen lanaren emaitzaren araberakoa izango da.\nwww.mondragon.edu/biblioteka eta galdera hauei erantzun: a.\nBilatu zenbat dokumentu dauden Spike Lee-renak,\nizenburua, ze material mota den, non dagoen eta erabilgarri dagoen edo ez. Spike Lee-ren hiru material daude: -Ultima noche (DVD) -La marcha del millon de hombres (bideoa) -Haz lo que debas (DVD) Hiru materialak erabilgarri daude une honetan. Lehena eta hirugarrena, HUHEZIko liburutegian daude, bigarrena, MGEPko liburutegian. b.\nSartu irakurlearen kontuan eta begiratu zure kontua nola dagoen.\nZenbat dokumentu dituzu maileguan? Ez dut ezer maileguan\nItzuli bilaketen pantailara (Spike Lee), maileguan dagoen filme bat\nhartu eta egin erreserba (itzultzen dutenean zuk postaz abisu bat jasotzeko).\nEz dut ezer maileguan\n3. Liburuak bilatzen munduan zehar [datu-baseen azterketa] *Koadro bakoitzean 80 hitz zuk idatzi behar dituzu ISBN 1. Nork egin du datu-basea? Espainiaren gobernuaren barne dagoen “La agencia española del ISBN” erakundeak egin du datu-base hau. 2. Ze liburu mota bilatu daitezke? Espainiako estatuan argitalatzen diren liburu guztiak. 3. Liburuak testu osoan daude? Ez, liburuen datuak agertzen dira soilik. 4. Bilaketa bat egin eta azaldu: •\nZe hitz erabili dituzun: Las cosas del decir\nEmaitza zenbat dokumentukoa izan den: emaitza bat bakarrik\nLehenengo 10 liburuetatik zenbat datoz bat zuk bilatu nahi zenuenarekin: liburu bateko emaitza izan dut, bilatzen nuen liburua.\nAukeratu liburu bat eta erreferentzia bibliografikoa egin:\nTusón, Amparo. (2002). Las cosas del decir. Editorial Ariel, S.A. 5. Bilaketa pantaila egokia da? Erraz bilatzen da? Bai bilaketa egitea oso erraza da, argia da datu-base hau. Nire iritziz, bilaketa pantaila egokia da.\nAmazon 1. Nork egin du datu-basea? La agencia española del ISBN da, agentzia hau espainiako gobernuko erakunde bat da.\n2. Ze bilatu daiteke? Espainiako estatuan argitaratzen diren liburu guztiak. 3. Liburuak testu osoan daude? Ez, datuak soilik agertzen dira. 4. Bilaketa bat egin eta azaldu: a. Ze hitz erabili dituzun: Las cosas del decir ipini dut berriz ere. Finean datu-baseak kontrastatzeko baliagarria izan liteke beti berbera bilatzea. b. Emaitza, zenbat dokumentukoa izan den: 21 dokumentuko emaitza izan dut c. Lehenengo 10 liburuetatik zenbat datoz bat zuk bilatu nahi zenuenarekin: Lehen hamar emaitzetatik bakarra dator bat bilatzen nuenarekin, lehenegoa. Hala ere, 21 dokumentuetatik aipatu dudan hori da zuzen bakarra. d. Zer esan nahi duen â€œCustomers reviewâ€?: Erabilgarri dauden produktu edota dokumentuen inguruan, erabiltzaileak bere iritzia eman dezake. Gainera, produktuak botatu ditzazkezu eta honela, produktu bozkatuena eta erabiltzailearen iritzia zein den ikus dezakezu. Customers review baliagarria izan daiteke oso, honela jendearen ustez produktu egokia ala desegokia zein den jakin dezakezu. e. Bigarren eskuko liburuak nola identifikatzen diren: Lehendabizi books atalean sartzen zara, ondoren, advanced search-en barnean eta hemen, condition-en tokian used aukeratu behar duzu. 5. Aukeratu liburu bat eta erreferentzia bibliografikoa egin: Erreferentzia bibliografiko ezberdina egiteko â€œEl periodista universalâ€? ipini dut. Randall, David. (1999). El periodista universal. 6. Bilaketa pantaila egokia da? Erraz bilatzen da? Bai, bilaketa pantaila egokia iruditzen zait. Bilaketa aurreratuaren aukerak, erraztu egiten du bilaketa, zehatzagoa bilakatzen du. Gainera, ez daude soilik liburuak, era askotako dokumentuak aurkitzen dira. Ez dakit hau egokia ala desegokia den, zure bilaketaran arabera modu batekoa ala bestekoa izango dela pentsatzen dut. Adibidez, liburu zehatz baten bila baldin bazabiltz, desegokia izango da.\nGoogle Books 1. Nork egin du datu-basea? Google enpresak egin du datu base hau. 2. Ze liburu mota bilatu daitezke? Datu base hau, 2004ean liburuak eskaneatzen hasi zirenetik, hazten joan da. Denetarik aurkitu daiteke datu base honetan. 3. Liburuak testu osoan daude? Bai, liburuak testu osoan aurkitzen dira eta PDF formatuan jaitsi daitezke. Formatu honetan jeisteak copyright-ekin arazoak ekar ditzake. 4. Bilaketa bat egin eta azaldu: a. Ze hitz erabili dituzun: Tres metros sobre el cielo b. Emaitza zenbat dokumentukoa izan den: 1249 dokumentutakoa. c. Lehenengo 10 liburuetatik zenbat datoz bat zuk bilatu nahi zenuenarekin: Lehenengoa. d. Erabiltzaileen iritziak nola identifikatzen diren: Rese単as atalean, erabiltzailearen iritzia agertzen da. Hala ere, liburuaren gainean klikatuz gero, informazio asko jaso dezakezu liburu horren inguruan. 5. Aukeratu liburu bat eta erreferentzia bibliografikoa egin: Moccia. F, House. R eta Orts.P. (2006). Tres metros sobre el cielo. DeBolsillo. 6. Bilaketa pantaila egokia da? Erraz bilatzen da? Dokumentu batzuk erosi egin daitezke eta beste batzuk pdf-en deskargatu daitezke. Ez da oso erraza bereiztea zein den zein, hala ere, bilaketa egiteko garaian erraza da bilaketa gauzatzea, pantaila argia baita. Bilgunea 1. Nork egin du datu-basea? Eusko Jaurlaritzaren barne eta Euskadiko Liburutegien Sistema Nazionalaren menpe dago datu-base hau. 2. Ze\nliburutegietan dauden liburu guztiak aurki daitezke datu-base honetan. 3. Liburuak testu osoan daude? Ez, liburuaren datuak agertzen dira, eta libururen batek interesa pizten badizu, haren bila joan behar duzu. 4. Bilaketa bat egin eta azaldu: a. Ze hitz erabili dituzun: Amaren eskuak\nb. Emaitza zenbat dokumentukoa izan den: 9 dokumentuetakoa c. Lehenengo 10 liburuetatik zenbat datoz bat zuk bilatu nahi zenuenarekin: Sei izan dira egokiak. Orainarte ikusitakoarekin alderatuta, asko. 5. Aukeratu liburu bat eta erreferentzia bibliografikoa egin: Jaio, Karmele. (2006). Amaren eskuak. Elkar. 6. Bilaketa pantaila egokia da? Erraz bilatzen da? Bai, pantaila egokia da, erraza baita gauzak bilatzeko. Garbi dago azalduta dena eta honek lagundu egiten du bilaketa bat egiteko garaian.\nGaldera orokorrak 1. Gaztelaniaz idatzitako liburuen bila bazabiltza, non bilatuko duzu?. ISBNra joko nuke gaztelaniaz idatzitako liburu bat bilatzeko, espainiar estatuko liburu guztiak baitaude datu-base honetan. Espainiar estatuan hitz egiten diren beste hizkuntza batzuetako liburuak ere badaude, euskara esaterako. Hala ere, argi dago estatuan jende gehiena gaztelaniaz mintzatzen dela, eta idazten den liburu gehienak ere gaztelanizkoak\ngaztelaniaz dago. 2. Eta liburuaren erreferentzia lortu eta gero, liburua bera esku artean edukitzeko zer egingo zenuke? Google Books-en liburua pdf formatuan eskuratu dezaket, beraz, lehendabizi datu-base honetara joko nuke. Hemen liburua eskuratu ezin banu, bilgunera joko nuke eta bertan ikusi inguruko zein liburutegitan aurki dezakedan liburua. Hemen emaitzarik jasoko ez banu, liburu denda batera joan beharko nintzateke liburua eskuratzera. Hala ere, datu-base hauetan ibili ezkero, lortuko nukeela uste dut. 3. Eta irakurleen iritziak kontuan hartu nahi badituzu, non bilatuko duzu? Amazonen, customers review atala dago, eta bertan irakurleen iritziak irakurtzeko aukera izango nuke. Google Books-en ere irakurleak iritziak\nirakur ditzazkezu. Beraz, bi datu-baseetan agertzen dira erabiltzaileen iritziak. 4. Eta testu osoan berehala pantailan irakurri nahi badituzu non bilatuko duzu? Google Books-en bilatuko nuke, datu-base honetan, momentuan irakurri bait dezaket bilatutako dokumentua.\nBigarren dokumentua da liburuen bilaketena. Lehendik igotakoak akats bat duela ohartu naiz, beraz, dokumentu zuzena igo dut.


Olga Sagastibeltza — Euskal Kultura\nHemen zaude: Hasiera → Oroimenean → Olga Sagastibeltza\nBuenos Airestik, Norma Ríos adiskideak, hiriburu argentinarreko Iparraldeko Euskal Etxearen izenean, honako lerroak bidali dizkigu, barnetik sentituz eta gogoratuz lagun on baten heriotza, bere erroei eta jatorri euskaldunari bizitza osoan ohore egin zien Olga Sagastibeltza musikazale, kantari eta abesbatz zuzendariarena.\n2013ko maiatzaren 14an hil da Huenos Aires hirian Olga Sagastibeltza, bertako Alkartasuna abesbatzako zuzendaria. Olga hiriburu bereko Lagun Onak koru ospetsuko kide izana zen, hura utzi zuelarik Alkartasuna koru berriareb zuzendaritzaren erronkari eusteko.\nIparraldeko Euskal Etxean adiskide on gisa gogoratuko dugu, sarritan heldu baitzen gurenaga, Alkartasuna abesbatzako zuzendari legez, bere errepertorio zabaleko euskarazko zein gaztelaniazko kantuak kantatzeko.\nBere aldeko otoitza eskatzen dugu. Goian Bego.\n[Argazkian, ezkerreko lehenengoa da Olga Sagastibeltza]


Ez nauzu ulertzen, gizona! – Ingumak Laborategian\n“Bizitza korapilatsu honetan oasi bezala ikusten ditugu, batez ere emakumeok, gehien maite ditugunak“. Deborah Tannen\nAsko maite dudan lagun min bati, gizonezkoa, hori berori esan nion behin: “oasi bat zara niretzat”. Berarekin hitz egitea atsegina izateaz gain, entzuten eta ulertzen ninduen. Beraz, gure elkarrizketek, desertuko oasi baten papera zuten. Horren aurrean, haren erantzuna azkarra izan zen, “ni ez naiz inoren oasi” eta bere azalpena di-da eman zidan. Hara!\nLaburbilduz, nik esandako hura ez zuen interpretatu niretzako zuen esanahi berdinarekin eta harritu ninduen, batez ere, azalpenak aditzera eman baitzidan molestatu egin ziola “oasi” batekin parekatzea. Ez genuen elkar ulertu.\nTopiko asko daude andrazkoen eta gizonezkoen arteko komunikazioa dela eta. Gizonezkoak zirtolariagoak omen dira, ez omen dakite entzuten, madarikazioak esaten dituzte erraz. Aldiz, emakumezkoak sentimenduei buruz hitz egiten omen dugu beti, “bai” esaten dugunean ez ei da “bai” baizik eta entzuten dihardugun seinalea da… Topikoak. Baina topikoek ere badute atzean azalpena.\nGure arteko gaizki-ulertuari bueltak ematen ari nintzela, lagun batek Deborah Tannen hizkuntzalari estatubatuarrak 1990. urtean argitaratu zuen Zuk ez nauzu ulertzen liburua gomendatu zidan.\nDeborah Tannen hizkuntzalaria, emakumezkoen eta gizonezkoen arteko komunikazio arazoak eta gaizki-ulertuak ikertzen aritu da. Egunerokotasunean, ezinbestean, beste sexuko lankide, senitarteko eta lagunekin komunikatzen gara. Tannen-ek komunikazio-harreman horiek aztertu ditu eta honako emaitzak plazaratzen ditu:\nEmakumeak eta gizonak ez gara berdinak, bistakoa da, baina hizkuntzari dagokionez ere ez.\nEmakumeen eta gizonen diskurtsoan, genero desberdintasunak nabariak dira.\nDiskurtsoen arteko talkak kulturan oinarritzen dira. Absurdoa badirudi ere, familia berean heziak dauden neba-arrebek hitz egiteko eta entzuteko modu diferenteak garatzen dituzte. Neskatoak eta mutikoak “kultura” desberdinetan heziak daudelako, ingurune bera konpartitzen duten arren. Beraz, emakume eta gizonezkoen arteko komunikazioa, komunikazio transkulturala da.\nElkarrizketa-estilo askotarikoak daude. Ez dago elkarrizketa-estilo monolitikoa, bakarra. Baina elkarrizketa-estilo askotarikoak ez dira emakume eta gizonezkoen arteko arazoen iturri nagusia.\nElkarrizketa-estiloen oinarria umetan hizkuntza erabiltzen ikasi genuen moduan datza.\nElkarrizketa-estiloak baliozkoak dira, baina kontuan izan behar dugu diferenteak direla. Elkar ulertzearen gakoa horretan datza, estilo diferenteak ditugula onartzen eta haien xehetasunak ezagutzen nahiz eta ez konpartitu.\nElkarrizketa-estiloen ezberdintasunak ez ulertzeak ondorio okerrak ekartzen ditu. Horrenbestez, besteen izaera etiketatzen dugu honakoekin: “berekoia zara”, “ilogikoa zara” edota “ez duzu entzuten”, “gutxiesten nauzu”… “ez nauzu ulertzen”.\nAkatsik handiena hitz egiteko, entzuteko edota harreman bat mantentzeko modu bakarra dagoela sinestea da.\nElkarrizketa-estiloak direla eta, besteak beste, bi azpimarratzen ditu Deborah Tannen-ek: afektiboa eta informatiboa. Lehenak, esperientziak partekatzeko eta bata eta besteen arteko berdintasunak adierazteko balio du. “Intimitatea” du oinarrian, gertutasuna, loturak sortzea du helburu. Bigarrenak, istorioak kontatzen ditu, ez ditu bizipenak komunikatzen, gertakizunak baizik. “Independentzia” du oinarrian. Estatusa da honetan gakoa, harremanetan toki bat lortzeko ahaleginak baitira, norberaren bidea urratuz. Lehena, batez ere emakumezkoak erabiltzen ei dugu, eta bigarrena, gizonezkoak. Baina Tannen-ek azaltzen du elkarrizketa-estilo hauek ez direla bat emakumeen jabegoa eta bestea gizonena. Ez. Emakumeok eredu informatiboa ere erabiltzen dugu eta gizonezkook baita afektiboa ere.\nAgian, topikoak irudituko zaizkizue aipatzen dituen bi horiek, baina egileak gomendatzen duen moduan: estiloak epaitu beharrean ulertzeko ahaleginak egin behar ditugu, komunikazio lerro berriak zabaltzen lagunduko baitigute.\nBeraz, elkar ikusten dugunean, Zuk ez nauzu ulertzen liburuaren ale bat oparituko diot nire lagun minari, uler dezan zer eman nahi diodan aditzera “oasi bat zara niretzat” esaten dudanean. Eta haren erantzuna dena dela, ez epaitzen saiatuko naiz.\nDeborah Tannen Georgetown Unibertsitateko irakaslea da eta komunikazioa eta generoa aztertu ditu hainbat lanetan. Haren ikerketa lerroa hiru ardatzetan oinarritzen da: soziolinguistikan, diskurtsoaren azterketan eta pertsona arteko komunikazioan.\nTannen, Deborah: Tú no me entiendes. ¿Por qué es tan difícil el diálogo hombre-mujer?. Javier Vergara, Editor, S.A., Buenos Aires, 1990\nPingback: Ez nauzu ulertzen, gizona! | Literatura irakasl...\nJoxe Aranzabal says:\n2014/02/10 at 13:03\nOso ondo laburbildu duzu liburua, Uxune. Orain urte batzuk irakurri nuen ingelesez (ez osorik, ordea), eta orduan harrituta geratu nintzen bere baieztapenekin eta ematen zituen adibideekin, oso argiak ziren-eta. Oro har, ni ere ados nago bere teoriarekin. Segi ondo.


Hotelez kanpoko turismo-ostatuetako gauen kopurua %1,5 hazi zen abuztuan, INEren arabera | Consumer\nHotelez kanpoko turismo-ostatuetako gauen kopurua %1,5 hazi zen abuztuan, INEren arabera\n2006ko lehen zortzi hilabeteetako igoera %4koa izan da\nEstatistika Institutu Nazionalak (INE) datu batzuen berri eman du gaur. Datu horien arabera, Espainiako hotelez kanpoko turismo-ostatu kolektiboek (apartamentuak, kanpinak eta landa-turismoko ostatuak) abuztuan 23,7 milioi gau inguru kudeatu zituzten, hau da, 2005eko hilabete berarekin alderatuz %1,5 gehiago. Gainera, horrelako ostatuetako gauak %4 igo ziren 2006ko lehen zortzi hilabeteetan, eta %5,5 igo ziren egoiliarren egonaldiak eta %3,1 ez-egoiliarren egonaldiak.\nAbuztuan turismoko ostatu kolektiboetan egindako ostatu-gauen artean, %61 hotelak dira, eta %39 hotelak ez diren ostatu kolektiboak, eta horien %50 apartamentuak izan ziren. Gainera, iturri beraren arabera, ez-egoiliarren gauak apartamentu guztien %64,7 izan ziren, kanpinak %35,7 eta landa-turismoko ostatuak %14,6. Ez-egoiliarren gauen artean, Erresuma Batutik eta Frantziatik etorritako bidaiariek %49,3 egin zuten.\nKatalunian, atzerritarren gauak guztizkoaren %32 izan ziren, eta ez-egoiliarrek hautatutako helmuga nagusia izan zen. Ondoren, Kanariar Uharteak (guztizkoaren %28) eta Balear Uharteak (guztizkoaren %20) zeuden. Espainiarrei dagokienez, Katalunia, Valentziako Erkidegoa eta Andaluzia dira helmuga nagusiak, bertakoen artean egiten diren gauen %55 biltzen baitute.\nPrezioei dagokienez, kanpinekoak %6,2 hazi ziren abuztuan, aurreko urteko epe berarekin alderatuta; apartamentu turistikoetako prezioen indizea, berriz, %5,5 igo zen 2005eko abuztuarekin alderatuta.\nabuztua alojamendu hotelaz kanpoko


Foru Aldundiak eta Gasteizko Udalak aisialdian euskararen erabilera sustatuko dute hezitzaileentzako gida batekin\nArabako Foru Aldundia eta Gasteizko Udala aisialdian eta kirolean euskara sustatzeko hainbat bide bilatzen ari dira 2014tik, sektoreko pertsonentzat.\n14 Martxoa | Arabako Foru Aldundia\nOraingo honetan, bi erakundeek gida bat argitaratzea erabaki dute, arlo horietan lan egiten duten hezitzaileei euskararen erabileran eragiteko kontuan hartu beharreko irizpide interesgarriak proposatzeko. Baliabidearen aurkezpenean Iñaki Gurtubai Gasteizko Udaleko Euskara zinegotzia eta Lexuri Ugarte Arabako Foru Aldundiko Euskara zuzendaria egon dira.\nIkerketen arabera, 4-8 eta/edo 9-12 urte bitarteko haurren sozializazioa, familietan eta eskoletan ez ezik, eremu ez-formalean ere gertatzen da: aisialdian, udalekuetan, eskolaz kanpoko jardueretan, kiroletan, ludoteketan... Haurrek eta nerabeek aukera izan behar dute beren ikaskideekin harreman berriak euskaraz sortzeko eta euskaraz bizipen atseginak jasotzeko. Hezitzaileak diren heinean, begiraleei dagokie horretarako aukera ematea.\n• Euskararen erabileran eragin nahi badugu, hezitzaileak euskarria izan behar du; hau da, ulertzen duten neurrian, elkarrizketetan euskara mantendu behar du, solaskideak gaztelaniaz erantzun arren.\n• Hezitzaileak eragina izan dezake parte-hartzaileen arteko elkarrizketetan, horietan parte hartuz, euskarak solasaldian presentzia galtzen duenean.\n• Hainbat jolas, dinamika eta jardueratan, adibidez, hizkuntzak eta komunikazioak pisu espezifikoa dute, eta horrek erabilera sustatzea ahalbidetzen digu.\nOraingo honetan, Ludoteketan euskararen erabilera sustatzeko gida bat aurkeztuko dugu. Gida honek badu berezitasun bat: modu parte-hartzailean sortu da. Izan ere, Geu Elkarteak, gidaren sortzaileak, Gasteizko eta Arabako ludoteketako hezitzaile batzuekin bildu da, eta esparru teorikoa ludotekaren eguneroko dinamikara nola eraman landu dute beraiekin. adimen kolektiboa aktibatu nahi izan dute eta oso esperientzia aberasgarria izan da.\nGidaliburuan aisialdiko hainbat egoeratan euskara erabiltzeko moduari buruzko gomendioak aurki daitezke, baita ludoteken berezitasunak eta horiek nola kudeatu ere, lantzeko funtsezko 4 estrategiez eta adibide praktiko eta proposamen batzuez gain.


Zortzigarrena - Aurpegi ezagunak, Hator Hona egitasmorako gazteen bila\nHamarkada bateko esperientzia bizkarrean duela, Necocheak, Argentinako Euzko Etxeak, berriz jarri du martxan Hator Hona dinamika, ozeanoaren bi aldeko Euskal Herriak batu eta gazteen arteko elkartrukea sustatzeko. Euskara, euskal dantzak edo musika, gastronomia eta euskal kirolak ardatz hartuta gauzatzen da urtero ekimen hau.\nUztailaren 15etik abuztuaren 7ra izango da Argentinako egonaldia eta animatzen diren horiek bidaia ordaindu beharko dute bakarrik.\nApirilaren 29a arte dago izena emateko tartea eta hatorhona@gmail.com helbidean edozein zalantza erantzungo dute.\nHona HEMEN beste urteetako esperientziak.


Mikel Agirre: “Bi urtez 25 gradutan bizi ostean, Basauriko sirimiriaz gozatzen ikasi dut” | Geuria\n2011ko urtarrilean Basauri utzi eta Indonesiara bizitzera joan zen Mikel Agirre. UNESCOk Jakartan duen bulegoan lan egiten du. Asiako hego-ekialdeko herrialdeetan jardutea du helburu.\nDuela ia lau urte Mikel Agirre basauriarra Basozelaiko gurasoen etxea utzi eta Jakarta (Indonesia) hiri erraldoian murgildu zen. Lau urtez Radio Euskadin lanean aritu eta Garapen eta Lankidetzari buruzko goi-mailako ikasketak egin eta gero, maletak hartu eta esperientzia berrien bila abiatu zen ia munduko beste puntaraino. Bertan, UNESCOren bulegoan lan egiten du, prentsa eta adierazpen-askatasuna sustatzeko eta gazteen gizarteratzean laguntzeko proiektuak bideratzen.\nMomentuz, oso pozik dago, guztiz moldatu da Asiako txoko horretako bizimodura, nahiz eta trafiko jasangaitza, bero handia, osasun zerbitzu penagarriak eta urtero uholdeak jasan behar. Hori bai, Gabonetan Basaurira etortzekotan da, familia eta lagunak ikustera eta Euskal Herriko hotza eta sirimiria berriz sentitzera.\nZergatik joan zinen Indonesiara?\nEgia esan, nik ez nuen herrialdea hautatu. Garapen eta Lankidetza ikasketak egin ondoren, Eusko Jaurlaritzak beka bat eskaini zidan UNESCOk Jakartan duen bulegoan lan egiteko. Ez nuen pentsatu ere egin eta nire bizitzako etapa berri bati hasiera eman nion. Hori bai, egin nuen lehen gauza herrialdea eta hiria mapa batean bilatzea izan zen. Ba al dakizue Indonesia munduko uhartedi handiena eta munduko laugarren herrialderik handiena dela?\nBasauriko bizimodutik Jakartakora alde itzela egongo da. Zer da gehien harritu zaituena?\nBakarra aukeratzea oso zaila da. Beti esaten dudan moduan, bizitza paraleloak ditut Jakartan eta Basaurin. Hemen, 26. solairuan dagoen apartamentu batean bizi naiz. Are gehiago, eraikinaren 10. solairuan gimnasioa, igerilekua, tenisean jokatzeko kantxa eta etxe urbanizazio oso bat ere badaude. Guztiz ezberdina da nire gurasoen Basozelaiko etxetxoarekin alderatuta.\nLanera taxian joan ohi naiz. 20 minutuko ibilbideak 2 euro balio ditu. Gainera, lasaitasunez hartu behar dut bidea, trafikoa dela eta, 20 kilometro egiteko bi ordu behar baititut batzuetan. Jakartan merkataritza-gune erraldoiak ditugu lanetik kanpoko eguneroko bizitza egiteko. Baina ez nolanahikoak. Bertan, zine-aretoak, luxuzko dendak, mundu osoko jatetxeak, diskotekak, tabernak, gimnasioak, barrakak eta abar daude. Beraz, Basaurin egiten ditudan poteoak ezinezkoak dira hemen. Guztira, 80 merkataritza-gune baino gehiago daude Jakartan.\n20 KILOMETRO EGITEKO BI ORDU BEHAR DITUT TAXIAN\nEZINEZKOA DA BASAURIN EGITEN DITUDAN POTEOAK HEMEN EGITEA\nZein da zure lana Indonesian?\nUNESCOk Jakartan duen bulegotik Indonesia, Filipinak, Brunei, Ekialdeko Timor eta Malaysia koordinatzen ditugu. Nire lana gobernuen eta gizarte zibilaren arteko bitartekari izatea da, gehienetan komunikazioaren eta gazteen esparruan.\nNIRE LANA GOBERNUAREN ETA GIZARTE ZIBILAREN ARTEKO BITARTEKARI IZATEA DA\nProiektu bereziren bat nabarmenduko al zenuke?\nEkialdeko Timorren egindako lana. Asiako herrialde gazteena da, 2002an lortu zuen Indonesiarekiko independentzia. Herrialdea hasieratik eraikitzen ari dira orain, besteak beste, gobernua eta erakundeak. Bertan, kazetariei zuzendutako ikastaro berezi bat antolatu nuen Giza Eskubideei eta ingurugiro aldaketei buruzko informazioa nola kudeatu azaltzeko. Balin ere mundu mailako topagunea egin dugu duela gutxi. Bertan, Indonesiako Komunikazio ministroa eta UNESCOko zuzendari nagusia ezagutu nituen.\nHerrialdez aldatuko al zenuke?\nHemen dudan kontratua abenduan amaituko da eta Indonesian oso pozik banago ere, Asiako hego-ekialdeko zonalde batera joatea gustatuko litzaidake, hala nola, Myanmar, Thailandia edo Kanbodia.\nZer eramango zenuke Basauritik Jakartara?\nDudarik gabe familia, amamak eta guzti, eta koadrila. Izugarri botatzen ditut faltan. Bestalde, oinezkoentzako espaloiak, poteatzeko eta pintxoak jateko tabernak eta Social Antzokia, zinemara eta antzerkira lasaitasunez joateko.\nEta zer ekarriko zenuke handik?\nEguraldia! Indonesian uda da urte osoan zehar. 25 gradutik gorako tenperaturan bizi izan naiz azken bi urteetan. Baina batez ere, hemengo herritarrek duten irribarrea eramango nuke. Umore txarrean badaude ere, irribarre egiten dute.\nBadakizue nola agurtzen gaituzten ni eta ni bezalako beste atzerritarrak? “Hello Mister”. Beste galaxia batekoak bagina bezala begiratzen gaituzte. Bestalde, duela bi urte uholde oso larriak izan genituen eta ezin ginenez bulegotik etxeraino joan, militarren tanke bat gure bila etorri zen. Gogoratzeko modukoa da hori! Egia esan, egunero izaten ditut egoera bitxiak.\n2012KO UHOLDEETAN TANKE BAT ETORRI ZEN BULEGORA GURE BILA, ETXERA ERAMATEKO\nBasauri ezagutzen al dute bizi zaren tokian?\nNoski baietz. Basauriar harroa naiz ni. Nire lankideek Malmasin, San Faustoko jaiak, zurrakapotea eta Euskal Herria ezagutzen dituzte.\nIndonesiako zein txokotara bidaliko zenuke Basauriko turista bat?\nEgia esan, Indonesia altxorrez beteta dago. Irla bakoitzak bere kultura, paisaia eta tradizio bereziak ditu. Nire txokorik gogokoena Tana Toraja da, Sulawesi irlan dago. Herritarrek ontzi formako etxebizitzak eraikitzen dituzte. Derawan artxipelagoa ere oso polita da, bertan, marmokaz beteriko lakua dago eta haiekin bainu bat har daiteke arazorik gabe. Bromo sumendia eta Lombokeko hondartzak ere ikusgarriak dira.\nBasauriko Jaiak izan berri dira. Nola ospatu zenituen?\nSan Fausto egunean Jakartan dagoen Espainiako Enbaxadak ekitaldi berezi bat antolatu zuen urriaren 12a ospatzeko. Beraz, Basauriko jaiak Jakartako Ritz-Carlton hotelean ospatu nituen ardoa edaten. Zurrakapotea ez bazen ere, basauriarren omenez topa egin nuen.\nGabonetan itzuliko al zara etxera?\nBai!!! Eta irrikaz nago. Iaz Jakartan geratu nintzen eta oso desberdina izan zen. Faltan bota nituen nire etxea, familia, lagunak eta betiko Gabonetako ohiturak. Laster ikusiko dugu elkar, Basauri!\nSailkatuta: Basauri, Basozelai, Elkarrizketa, Garapena, Indonesia, Jakarta, Lankidetza, Mikel Agirre, Unesco\nAlazne Molinuevo: “Kolonbiako umeek biolentzia darabilte, hori baita egunero ikusten dutena”


Herri Ondarea :: Angulak koiutea\nAnguletan Butroira joaten ziran. Gauez hartzen ziran angulak argiagaz. Butroiko errekatik beherantz presea dago, Plentziara bidean, eta han ibilten ziran angulak koiuten. Bakotxak bere lekua eukiten eban. Sare zehatz-zehatza erabilten eben; ha bota eta palu luze bategaz altzetan eben sarea. Gehienak erreka izkinetan egoten ziran, baina beste batzuk boteagaz joaten ziran angulatan. Botedun bat topetan eben horretarako.


Aabenraa - Wikipedia, entziklopedia askea.\nAabenraa edo Åbenrå (alemanieraz Apenrade, hego jutlandieraz Affenråe) Danimarkako Hegoaldeko Danimarkako eskualdean kokaturik dagoen herria da, izen bereko fiordoan.\n55° 02′ 40″ N, 9° 25′ 05″ E / 55.0444°N,9.4181°E / 55.0444; 9.4181Koordenatuak: 55° 02′ 40″ N, 9° 25′ 05″ E / 55.0444°N,9.4181°E / 55.0444; 9.4181\nDanierazko åben strand hitzetatik dator, "hondartza irekia" esan nahi du. 1948an Danieraren idazkera erreformak Å ezarri zuen Aa-ren ordez baina Aabenraak kontrako iritzia azaldu zuen, munduko hirien zerrendetako lehenengo tokia galduko baitzuen. Gaur egun ere lehia honek jarraitzen du.\nApezpikuaren Opnør Hus gazteluaren inguruan eratuz joan zen Aabenraa eta 1240an merkatal hiri eskubideak jaso zituen. Arrantzari loturiko industria garatu zen ertaroan.\nBere kai aproposa zela eta, 1750 eta 1864 artean Mediterraneoko, Txinako, hego Amerikako eta Australiako hiriekin harreman komertzialak eratu zituen. Danimarkako monarkiaren hirugarren flota handiena ere bertan ezarri zen eta ontzigintza industriak ere garrantzia hartu zuen. Bertan eraiki zen esate baterako Cimber belauntzia, 1857an Liverpool eta San Francisco arteko bidea 106 egunetan burutu zuena.\n1864ean Schleswigeko Gerrak Prusiaren esku utzi zuen eta 1920ko botaziorarte ez zen berriz Danimarkan sartuko. Botazio hartan Ipar Schleswigek danimarkan sartzea erabaki zuen, Aabenraan %55ak Alemaniaren alde egin bazuen ere. Gaur egun oraindik alemaniar komunitate handia dago eta beren egunkaria ere badute Der Nordschleswiger.\nSan Nikolas eliza (St. Nikolaj kirke): Valdemar I.aren garaian eraikia, 1250 urtearen inguruan.\nBrundlund gaztelua (Brundlund Slot): Margarita I.ak 1400an eraikia.\nXIX mende hasierako auzo ugari mantentzen dira.\n(Ingelesez) Visit Aabenraa, turismo bulegoaren webgunea


Irailak 25 - urriak 3, egitarau betea Altzako Bertso Aroan - bertsoeskola.eus\nIrailak 25 - urriak 3, egitarau betea Altzako Bertso Aroan\n"Erradikalak ginen" eta "Gorria" emanaldi bereziak, haurrentzat "Bertso jasa" saioa, jaialdia eta bertsopaper sariketa ekarriko ditu Donostiara. Lekuak aurrez hartu behar dira Casares Kultur Etxean.\nXX. edizioa bete du Altzako Bertso Aroak eta emanaldiz oparo dator.\nDonostiako ziklo honen antolatzaileak Altzania Kultur Elkartea, Altzako bertsozaleak, Bizarrain eta Donostia Kultura dira.\nEkitaldi guztietan lekuak aurrez erreserbatu behar dira Casares Kultur Etxean: telefonoz (943 351149) zein posta elektronikoz (casareskulturetxea@donostia.eus).\nIrailaren 25ean Erradikalak ginen antzezlana taularatuko du Ane Labaka eta Beatriz Egizabal bikoteak. Emanaldia iluntzeko 20:00etan hasiko da Tomasene Kultur Etxean.\nIrailaren 26an 6-12 urte bitarteko haurrentzat Bertso jasa, bat bateko jolasa eskainiko dute Amaia Agirre eta Haritz Mujika bertsolariek. Publikoaren parte hartzea behar-beharrezkoa izango da arratsaldeko 18:00etan Larratxo Kultur Etxean hasiko den ekitaldian.\nIrailaren 27an, Plaza Gorrian egingo da bertso jaialdia eta oholtza gainean laukote hau arituko da: Aitor Sarriegi, Maider Arregi, Nerea Elustondo eta Unai Iturriaga. Gai-jartzaile lanetan Gorka Segurola. Saioa arratsaldeko 18:00etan hasiko da. Saioaren amaieran Bertso Paper lehiaketaren sari banaketa izango da. Eguraldiak laguntzen ez badu, ekitaldia Larratxo Kultur Etxean egingo litzateke.\nUrriaren 3an Gorria ikuskizuna eskainiko dute Miren Amuriza bertsolariak eta Askoa Etxebarrieta La Pulga dantzariak, bertsoa eta flamenkoa uztartuz. Larratxo Kultur Etxean izango da, iluntzeko 20:00etan. Sarrerek 5 euro balio dute eta salgai daude online eta leihatila fisikoetan.\nEkitaldiotan COVID 19aren harira ezarritako osasun eta higiene arauak uneoro errespetatu beharko dira, eta antolakuntzak hiritarren laguntza eskatuko du bertaratutakoen esperientzia onena ziurtatzeko. Hona hemen aintzat hartzeko hainbat kontu:\nGaraiz iristea gomendatzen da, eserlekuetara ahalik eta erosoen iristeko. Ilaran itxaroten den bitartean segurtasun distantzia mantendu beharko da.\nBertso jaialdia aire zabalean izango da, esparru mugatu batean, sarrera kontrolatuarekin eta edukiera mugatuarekin.\nHelbide elektronikoa edo telefonoa eskatuko dira, bertaratutakoen erregistroa izateko.\nEserlekuak zenbakituak izango dira eta iritsiera-ordenan esleituko dira.\nEzingo da zutik egon.\nMaskara erabiltzea nahitaezkoa izango da 6 urtetik aurrera. Sarreran gel hidroalkoholikoa erabilgarri izango da.\nFamilia edo tutoreak arduratuko dira adingabeek segurtasun-arau guztiak betetzeaz. Bete ezean, esparrutik atera egin beharko dira.\nIrteera mailaka egingo da, antolatzaileen argibideei jarraituz.


Deustuko Unibertsitateak Kirola Eguna ospatuko du asteazkenean Donostian. Deia, Noticias de Bizkaia\nDeustuko Unibertsitateak Kirola Eguna ospatuko du asteazkenean Donostian\nEUROPA PRESS - 2018(e)ko martxoaren 26a, astelehena - 10:59etan eguneratua\nDeustuko Unibertsitateko Donostiako campusak Kirolaren Eguna ospatuko du asteazkenean, martxoaren 28an. Egunean zehar, 300 ikaslek baino gehiagok parte hartuko dute 13 kiroletan antolatuko txapelketeta desberdinetan.\nBILBO. Aurten, bigarren aldiz, Kirolaren Egunaren 25. edizioa Atletico San Sebastian elkarteak Bera Beran dituen instalazioetan egingo da, Aieten, eta hainbat jarduera berri izango dira goizeko 09.00etan hasita.\nAntolatzaileek azaldu dutenez, futbol, saskibaloi eta boleibol txapelketak izango dira, mutilentzat, neskentzat eta talde mistoentzat. Banakako eta binakako txapelketak ere izango dira, tenisean, padelean, mahai tenisean eta mahai futbolean.\nEdizio honetan proba berezi batzuk ere izango dira, besteak beste, dardoak, futboleko eta saskibaloiko zehaztasuna, erresistentzia, indarra, trebetasuna, boloak, punteria, malgutasuna eta orientazioa.\nTxapelketa eta jarduera horien ezaugarria da ikasle guztiek nahi duten modalitate guztietan parte hartu ahal izango dutela, taldean, banaka edo binaka, ez baitira bi saio batera antolatzen.\nUnibertsitateak parte hartzaile bakoitzari txartel bat emango dio (ogitartekoa gehi edaria), probak gainditzen laguntzeko. Kirol proba bakoitzaren amaieran, sariak banatuko dira: dominak eta kirol materiala irabazleentzat.\nKirol proben ondoren, afari buffet bikaina izango da eta, amaitzeko, festa, Bataplanen. Hainbat sari banatuko dira zozketetan: kirol jantziak, afariak, bazkariak, bidaiak eta abar.\nDeustuko Unibertsitateak nabarmendu du kirola ezinbestekoa dela bizitza osasuntsurako eta aktiborako, eta pertsonen arteko harremanak sustatzen dituela. Horregatik, Deustuko Unibertsitatearen hezkuntza eta zerbitzu eskaintzaren ardatzetako bat da.\nIldo horretan, unibertsitateak urtean daramatza Jarduera Fisikoaren eta Kirolaren Zientziak gradua eskaintzen Bilboko campusean eta Jarduera Fisikoaren eta Kirolaren Zientziak + Lehen Hezkuntza gradu bikoitza, Donostiakoan zein Bilbokoan.


Juan Avelino Barriola Aizpurua idazlea 1944. urteko apirilaren 19an hil zen Frantzian\nEuskal idazle eta antzerkigile gipuzkoarra (Donostia, 1885 - Paue, 1944). Bizibidez merkataria zen. Donostiako zinegotzia zelarik, Euskal Izkera ta Iztunde Ikastola sortu zuen (1915). Antzerkigile oparoa, ospe eta entzute handiko dramak, tragediak, bakarrizketak eta operak ondu zituen. Meza berriya, 1908; Zulo madarikatuak, 1911 eta Maitasunak, 1923 komediak; Lagun txar bat, 1912; Brokoliyo eta Zozoarro bakarrizketak.\nFrancisco Etxeberria Tolosa 1900eko apirilaren 23an jaio zen Andoainen\n«Abelegi’ko Pi» deitua. Gipuzkoar idazlea eta itzultzailea (Andoain, 1900 - Loiola, 1989). Itsasoko apaiza izan zen. Urdinburuko Bittor bakarrizketa eman zuen argitara 1921. urtean eta zazpi urte geroago Virgilioren Eneida euskaratu zuen. 1931. urtean Belgikara jo zuen eta 1940. urtean Txinan ari zen. 1957. urtean Dabiden salmoak itzuli zituen Dabid’en Eresiak izenburupean. Misiolari lanetan aritu zen 1960. urteaz geroztik Taixanen. Taiwanetik Olabideren Bibliari azken ukatuak ematera etorri zen. Euskal Esnalea, Argia, Egan eta Eusko-Gogoa aldizkarietan eman ditu argitara bere idazlan gehienak.\nEl 24 de abril de 1961 fallece en París el historiador de Arte Elie Lambert\nInicio > EM 436 > Efemerideak\n2008 / 04 / 18-25


Alan Turingen biografiak - Elhuyar Aldizkaria\nHasiera » Liburutegia » Alan Turingen biografiak\nAlan Turingen biografiak\nZientzialari ezagunenen artean ez badago ere, Turingen bizitzak eta lanak sorrarazi duten liburu-kopurua izugarria da. Turingi buruz asko idatzi da, eta oso zaila da gomendio moduan liburu bakarra aukeratzea.\nBiografien artean aipagarrienetako bat Alan Turing: The enigma da. Andrew Hodges britainiarrak idatzitako liburu hori erreferentzia da Turingen biografien artean. Hodgesek ederki ezagutzen du Turing, eta haren bizitzaren jarraipena egiten du, ikuspuntu guztietatik aztertuta. Gainera, pertsonaia askorekin gertatzen den bezala, Turingen bizitza eta lana ezin dira bereizi. Ezin da bata kontatu besteari begiratu gabe. Alde horretatik, Bigarren Mundu Gerrako eta ondorengo urteetako Ingalaterra aurkezteko ahalegina egiten du Hodgesen liburuak, eta, horrekin batera, baita konputazioaren historiaren testuingurua ere. 1986an, biografia horretan oinarritu zen Hugh Whitemore ingelesa Breaking The Code filmaren gidoia idazteko.\nKontuan hartzeko moduko bigarren biografia bat Turingen amak berak, Sara Turingek, idatzitakoa da. Izenburua argia eta zuzena da: Alan M. Turing . "Haren bizitza laburrean gauza asko lortu zituen" dio Turingen amak. Biografia txikia da, eta oso pertsonala. Kritikari batzuen esanean, Sara Turingek ez zuen perspektibaz ikusten semearen bizitza. Adibidez, oro har onartuta dago Alan Turingek Asperger sindromea zuela, baina haren amak ez du halakorik onartzen; harentzat, Alan pertsona berezia zen, besterik gabe. Baina hori ez da ezinbestean kritika txar bat. Izan ere, ama batek nekez ikusten du semea perspektibaz; bere bizipenetan oinarrituta ikusten du, eta horrek balio erantsi bat ematen dio. Turingen Urtea ospatzeko, bi biografien edizio bereziak prestatu dituzte; Turingen amak idatzitakoa kalean da, eta Hodgesen liburuarena, aldiz, kaleratzeko dago oraindik.\nGainera, Turingen beste biografia batek ere ospe handia hartu du: The Man Who Knew Too Much , David Leavitt estatubatuarrak idatzitakoa. Beharbada, biografia horrek ez du aurreko biek duten kalitatea, eta, hala ere, lan gomendagarria da.\nTuringi buruzko liburuen zerrenda ez da biografiekin bukatzen. Zientziaren hainbat esparrutan --informatikan, batez ere-- egindako ekarpenei buruz ere asko idatzi da. George Dyson-en Turing's Cathedral adibide ona da. Eta Bigarren Mundu Gerran egindako deskodetze-lanari buruzko testu asko dago, esate baterako The Secret Life of Bletchley Park liburua, Sinclair Mackay-rena.


Etxerat AE - Esklerosi anizkoitza duen Fernandez Iradi euskal presoak orain positibo eman du Covid19ko proban eta berehala askatu behar dute\nEsklerosi anizkoitza duen Fernandez Iradi euskal presoak orain positibo eman du Covid19ko proban eta berehala askatu behar dute\nETXERAT (2020-XI-11). Lasarte-Oriako preso politikoa den Ibon Fernandez Iradik, Lannemezango kartzelan (330 km) espetxeratua dagoena eta esklerosi anizkoitza duenak, positibo eman du Covid19ko proban eta isolatuta dago ziega batean, gaixotasunaren zenbait sintoma dituela.\nEtxerat-ek bere kezka adierazi nahi du Ibon jasaten ari den egoeraz. Gogora ekarri nahi dugu Ibon Fernández Iradi gaixotasun larri eta sendaezinak dituzten 18 euskal presoetako bat dela, aspaldian aske egon behar zutenak behin eta berriz eskatu dugun bezala, eta orain osasun-pandemiaren testuinguru honetan are gehiago.\nIbonen kasuan, gainera, Frantziako Zigorrak Ezartzeko Auzitegiak zigorra etetea onartu zuen osasun-arrazoiengatik, baina oraindik preso dago fiskaltzak eta Apelazio Gorteak egindako blokeoaren ondorioz. Horregatik, Ibonen kasuan, bere eskubideen urraketa nabarmena salatu nahi dugu; Frantziako justiziak osasunaren arloan lan egiten duten nazioarteko erakundeen gomendio eta jarraibideei jaramonik egin ez dielako kutsatu baita Ibon.\nBerriro ere Ibonen askatasuna eskatzen dugu eta egun hauetan egingo diren mobilizazioetan parte hartzeko deia egiten dugu; zehazki, Sarek gaur Lasarte-Orian proposatzen duen kontzentrazioan eta baita emango diren beste batzuetan ere.


"ROMAN ETA JULIETA" - TEATRO PRINCIPAL DE DONOSTIA (ANTZOKI ZAHARRA) - Eskena\n“ROMAN ETA JULIETA” – TEATRO PRINCIPAL DE DONOSTIA (ANTZOKI ZAHARRA)\n15 ekaina, 2019 8:00 pm\n« “FEMMES” – HORTZMUGA – (IURRETA)\n“KALE GORRIAN” – CIA BARSANTI- IURRETA »\nRoman bere emaztearen heriotzagatik zeharo deprimituta dagoen 80 urteko adineko bat da. Dependentzia fisikoa pairatzen du eta hiru seme-alabak txandatu egiten dira 24 orduz zaintzeko. Hiru hilabeteren ondoren, seme-alabak guztiz nekatuta daude eta zaharren egoitza batean lekua lortu zain dauden bitartean, auzoko erretorearen aholkuz, paperik gabeko etorkin bat hartzen dute zaintza lanetarako, nahiz eta Roman beti ukatu izan den seme-alabak ez diren inork zaindua izatera.\nGero eta muturrerago doan egoera honek, seme-alabak beren iragan, frustrazio, liskar eta batez ere, gainbehera datorren aitaren autoritarismoari aurre egin beharrean jarriko ditu. Maitasuna gau ilunaren erdian izar bat bezala sortuko da,baina dirugoseak, harrotasunak, intransigentziak eta aurreiritzi zein beldurrek, izar horri jarraitzea galaraziko diete. Itsumena erabatekoa da eta tragedietan bakarrik sortzen den irmotasunez gaindituko da patua.\nEgilea: Iñaki Rikarte\nZuzendaritza: Anartz Zuazua\nAktoreak: Jose Ramon Soroiz, Tania de la Cruz, Ainhoa Aierbe, Asier Sota, Alazne Etxebarria\nEszenografia diseinua: Ikerne Gimenez\nEszenografia laguntzaileak: Maria Abad, Martin Barandiaran\nJantzi diseinua: Ikerne Gimenez\nArgi diseinua: Pedro Yagüe\nMusika: Ekhi Vegas\n15 ekaina, 2019\n1 abuztua 8:00 pm\n“JULE” – KARMELO PLAZA SANTUTXU – (BILBAO)\n26 abuztua 7:30 pm\n“PIRATEN ISTORIO BAT” – PLAZA DE OKENDO – (LASARTE)\n24 uztaila 7:00 pm\n“Gabriel Arestiren etxea defendituko dut” – TEATRO ARRIAGA ANTZOKIA\n“EL GILIPOLLAS” – PABELLÓN 6 – (BILBAO)\n9 uztaila 8:00 pm


Irakurketaren funtsezko garun-egiturak eta funtzioak argitu dituzte - Zientzia.eus\nHasiera » Artikuluak » Irakurketaren-funtsezko-garun-egiturak-eta-funtzio\nIrakurketaren funtsezko garun-egiturak eta funtzioak argitu dituzte\n2018/09/26 Galarraga Aiestaran, Ana - Elhuyar Zientzia Iturria: Elhuyar aldizkaria\nArg. Jabego publikoa\nNeurozientzialariek lehendik ezagutzen zuten irakurketarekin lotutako eremu nagusia, informazioa sartzeko erabiltzen dena, baina ez zegoen garbi haren egitura eta funtzionamendua. Orain, eremu hori bi zatitan banatzen dela argitu dute BCBL kognizioa, garuna eta hizkuntzari buruzko ikerketa-zentroan. Haien ikerketaren arabera, atzealdeko zatiak ikusizko informazioa jasotzen du; eta aurrealdekoa informazio lexiko-semantikoaz arduratzen da.\nKepa Paz-Alonso BCBL zentroko ikertzailearen arabera, garun osoak hartzen du parte irakurketan, baina informazioaren sarbidearen gunea (kortex okzipito-tenporal bentrala) funtsezkoa da: “Hain zuzen eremu hori kaltetuta duten pertsonek alexia dute, ez dira irakurtzeko gai”.\nAzken 15 urtetan eremu horri buruzko ikerketa ugari argitaratu diren arren, ez zegoen ikuspegi bateraturik. Orain ikusi dute zergatik. “Gaur egun dauden neuroiruditeriako teknika aurreratuenak erabilita, ikusi dugu eremu hori bitan banatuta dagoela: bat pertzepzioarekin erlazionatuta, eta bestea, arlo lexiko-semantikoarekin. Hau da, funtzioak egitura anatomiko desberdinetan daude banatuta”, azaldu du Paz-Alonsok.\nGarikoitz Lerma-Usabiagaren tesiaren gaia izan da ikerketa, eta PNAS aldizkarian argitaratu dute. Oinarrizko ikerketa izanik, irakurketaren arloan eragina izango duela aurreratu du Paz-Alonsok, esaterako, dislexian.\nIrakurketaren funtsezko garun-egiturak eta funtzioak argitu dituzte - Elhuyar Aldizkaria 2018-9-26\nBurmuin bertsolaria - Zientzia.eus 2018-10-29\nBertsolarien garun-ahalmena aztertzeko lehen ikerketa egiten ari dira BCBL-n - Zientzia.eus 2018-10-29\nBertsolarien garun-ahalmena aztertzeko lehen ikerketa egiten ari dira BCBL-n - Elhuyar Aldizkaria 2012-1-26\nLiteratura, garunarentzako estimulu - Zientzia.eus 2018-10-29


MOOC | EIBZko liburutegia\nGorka Julio / 2012-12-20 / 294 hitz\nMOOC (Massive Open Online Course) on line ikastaro, ireki eta masiboek hartzen duten izen hori. Noizean behin agertzen diren sigla bat gehiago zakura, oraingoan on line irakaskuntzari lotuta. Iraultza berri gisa aipatzen dute; baina hori baino gehiago, on line irakaskuntzaren eboluzio eta pauso natural bat dela uste dut.\nOn line: MOOC batean tutore bat egon ohi da, esperientzia duen pertsona batek bideo, audio, tutorial… bidez bere ikastaroa eman eta jendeak horren inguruan lanean jarri. Askotan, auto ebaluaziorako tresnak daude, eta beste batzuetan, berriz, biltzen diren ikasleen artean eta eskuragarri dauden material guztiak baliatuz bata besteari laguntzen diote.\nIrekia: ikastaroa sarean libre egoten da, eta normalean doan izaten da. Ikastaroa prestatu duenak arrazoi askotarikoak direla medio egindako material hori jendearen esku jartzen du.\nMasiboa: tutore baten lanik ez badago, normalean ez dago ikasle mugarik; baina tutore baten lana badago, muga egon daiteke. Ikasle kopuruak ez du zertan ikasketaren kalitatea jaitsi. Kontrakoa ere izan daiteke, elkarren artean galdera-erantzun bidezko ikasketa prozesuak darabiltzaten ikastaroak baldin badira.\nMOOC kontzeptua azaldu ondoren, eta akronimotik harago, informazio gizartean zenbait ezagutza lortzeko bide ordenatu bat dela argi dago. Orain arteko e-irakaskuntzako eredu askok oraindik ere irakaslea eta ikasgela dituzte oinarritzat. Horiek ez dira desagertuko, eta gai batzuetan sakontzeko oraindik ere oso baliagarriak dira. MOOCak, aldiz, gai batean murgiltzeko eta horren inguruan interesa duten pertsonak elkartzeko gune gisa pentsatu behar dira.\nMundu osoan badira eredu horretan oinarrituz eskaintza zabala ematen duten plataforma oso interesgarriak coursera.org, udacity.com, ed x.com; baina gurean ere badira ikastaro mota hori egiten dutenak, beharbada izen hori erabili gabe. HABEk euskara ikasteko sortutako Aisia da horietako bat (http://tinyurl. com/aisia-ikastaroa).\nInternetek ezagutzaren demokratizazioaren bidean beste aukera bat. Egon daiteke irakaskuntza unibertsala formalagoa tresna horien bidez bakarrik ordezkatu nahiko duenik ere; horiei aurre egin beharko diegu, irakaskuntza sistema unibertsal bat ziurtatzeko\nKategoria Berria egunkaria, Hezkuntza, etiketak 2012, Berria, Gorka Julio, Hezkuntza, MOOC by Mirentxu. Gorde lotura.


Somnanbulismo - Wikipedia, entziklopedia askea.\nLoaldiaren 3. edo 4. fasean gertatzen den asaldua. Higitze-jarduera ez-konplexu, inkontziente eta automatikoa gertatzen da, eta, gehienetan, lo dagoena ohetik jaiki eta oinez hasten da. Esnatzean, ez da ezertaz gogoratzen.\nSomnanbulismoa edo lo-ibiltzea loaren nahasmendua da: pertsona, lo dagoela, inkontzienteki eta automatikoki higitzen da, eta, maiz, ohetik jaiki eta oinez hasten da. Lo sakonean zehar gertatzen den jokabidea da eta gehienetan pertsonak ekintza sinpleak (hala nola, ohetik altxa eta berriz ere sartu eta komunera joan) egitea sorrarazten badu ere, batzuetan ekintza konplexu, arriskutsu eta indarkeriazkoak (hala nola, sexu harremanak izan, hilketak) ere egin ditzake somnanbuluak.\nAzken aldaketa 10 maiatza 2020(e)an, 17:47(e)tan\nOrriaren azken aldaketa: 10 maiatza 2020, 17:47.


Kirol profesionalaren inguruko solasaldia, hilaren 21ean - ORDIZIAKO UDALA\nDatorren azaroaren 21erako, osteguna, 19:00etarako, solasaldia antolatu du Jai Alai elkarteak Barrena jauregian kirol profesionalaren inguruan.\nGonbidatuak Iker Irribarria eta Jokin Altuna pilotariak eta Aritz Elustondo, Igor Zubeldia eta Andoni Zubiaurre Realeko futbolariak dira. Moderatzailea Iñaki Elortza kazetaria izango da, eta sarrera, doakoa.\nIazko esperientzia arrakastatsuaren ondoren (bertan Altuna, Irribarria, Rezusta eta Letamendia izan genituen lagun), Jai Alai elkartea, Udalarekin eta Majori Kiroldegiarekin elkarlanean beste edizio batera animatu da.\nHitzaldiaren ondoren, gonbidatuekin afaria izango da pilotazaleen elkartean, 30 euroko prezioa izanik. Izena emateko 688 69 47 67 telefonora deitu behar da azaroaren 19a baino lehen, aforoa bete arte.


VALOIS NUÑEZ, Carmen " Larunbatero" (Narrazioak)\nLarunbatero ikusten zaitut. Larunbatero eserita zaude hiria zeharkatzen duen zubian. Larunbatero zain; zain, sosa baten truke, eta bitartean, bizitza aldamenetik pasatzen ikusten duzu, eta bitarte horretan, egonean zaude, presarik gabe esperoan.\nLarunbatero, zuzenean begiratzen nauzu eta ni disimuluz, zure presentziaz ohartuko ez banintz bezala, azkar aldentzen naiz; gelditu gabe pasatzen naiz zure aldamenetik, ia korrika, zure begiradaren zorroztasunak irauten duen bitarteko segundo horietaz salbu jarri arte. Eta zuk tinko jarraitzen dituzu nire pausoak, beldurrik gabe, ez baitaukazu ezer galtzeko beldurrik, dagoeneko kaleko gizon xumea zara, eskalea, bizitzaren bazterrean geratutako gizasemea, auskalo zein arrazoi medio.\nEta badakit zure begirada irribarretsuarekin topo egiten dudanean egun on esan behar didazula, eta orduan nire begirada beste nonbaitera desbideratuz, zalantzan egoten naiz, baina azkenean zure ondotik aldenduz, bideari ekiten diot harrotasun faltsu batez, zu hor egongo ez bazina bezala.\nLarunbatero ikusten zaitut hiriko zubia zeharkatzerakoan, eta errudun sentitzen naiz deus eman gabe zure begirada irribarretsua eskaintzen didazunean, trukean ezer espero gabe.


HABE IKASBIL: Ezkontza susmagarria\nEmakumezkoaren adina izan da salaketa jartzeko argudio nagusia.\nUstezko gezurrezko ezkontza-saiakera. Gezurrezko ezkontza-saiakera ustezkoa da, ez dago demostratuta gezurrezko ezkontza dela.\nEzkontzeko eskaera egin zuten. Ezkontzea eskatu zuten.\nHerriko etxean. Udaletxean.\nIzan izaten direla. Izan, badirela; izaten direla.\nAuzitegietan noizean behin. Auzitegietan noiz edo noiz, noizbehinka.\nBaionako auzitegian berean. Baionako auzitegian bertan.\nKurios da. Bitxia da.\nEmaztea ezkongaiaren baino zaharrago. Emaztea ezkongaia baino zaharrago.\nNik jujeari esplikatuko dut ez dela hor elementurik. Epaileari azalduko diot hor ez dagoela argudiorik.\nOrain bizpahiru urte. Badira bi edo hiru urte.\nHorrelako trikimailuen beharrik. Horrelako truku edo amarruren beharrik.\nHor susmoa ez dakit zergatik ateratzen duten. Ez dakit hor zergatik errezeloa duten, zergatik dauden susmopean.\nLekukotasuna izanen da. Testigantza izango da.\nEsataria.- Eta Ipar Euskal Herrian ustezko gezurrezko ezkontza-saiakera baten kasua da albiste, Baionako auzitegian. Kasu polemikoa, zinez. Urruñako emakumezko batek eta Marokon jaiotako gizonezko batek ezkontzeko eskaera egin zuten herri horretako herriko etxean eta auzapezak, edo alkateak, ezezko erantzuna eman zuen, fiskaltzan salaketa aurkeztuz, argudio bakarrarekin: emakumezkoa adinekoa dela, gizonezkoa baino zaharragoa. Andoni Lizeaga.\nAndoni Lizeaga.- Alan Larrea da bikotearen abokatua eta dio horrelako kasuak izan izaten direla auzitegietan noizean behin. Duela gutxi, adibidez, ezkontza bati baiezkoa eman diote Baionako auzitegian berean, baina kasu hau berezia dela uste du. Adinaren argudio nagusia bitxia da.\nAlan Larrea.- Kurios… kurios da, baina argumentuetan da emaztea ezkongaiaren baino zaharrago dela. Nik jujeari esplikatuko dut ez dela hor elementurik. Badu orain bizpahiru urte elkarrekin bizi direla.\nAndoni Lizeaga.- Larreak badu, gainera, pisuzko argudio bat auzian azaltzeko: gizonezkoa Marokon jaioa da, baina baditu Espainiako paperak. Ez du, beraz, Frantzian bizi ahal izateko horrelako trikimailuen beharrik, zirkulazio-eskubidea baitu.\nAlan Larrea.- Gizonak baditu paperak estatu espainolean ez?. Badu han, han egoteko, han ez bakarrik egoteko baina Europako edozein estatutan ibiltzeko paperak baditu. Beraz, hor susmoa ez dakit zergatik ateratzen duten.\nAndoni Lizeaga.- Hirurogei urte ditu emakumezkoak. Gizonezkoak, berrogeita hiru. Harremana benetakoa dela argudiatzeko, gainera, emakumezkoaren alabaren, arrebaren eta lagunen lekukotasuna izanen da.\nElizari lotutako ospakizunak, lehen eta orain\nDuela urte batzuk arte, eliza katolikoak eragin izugarria zuen gure bizitzan, baina azken urteetan pisu hori asko murriztu da.\nNormalean norbait ezkondu egingo dela jakitean poza hartzen dugu, baina, beren ezkontzara gonbidatuak gaudela jakitean...\nEzkontzea, ideia ona?\nEzkontzeaz duen iritzia emango digu Durangoko Udal Euskaltegiko David Zabala ikasleak hurrengo idatzian.


“68aren ostean” erakusketak bost hamarkadako euskal zinema errepasatuko du\nALBISTEAK “68aren ostean” erakusketak bost hamarkadako euskal zinema errepasatuko du\nAma Lur-en kartela.\nUrtarril honetatik aurrera, Jose Julian Bakedano zinegile eta gidoilariak aukeratutako atzera begirako zinema zikloak bost hamarkadako euskal zinema errepasatuko du 30 tituluren bitartez. Gehienak Euskadin ekoiztutako film luzeak dira, hiru zinegile-belaunaldiren lanaren emaitza.\nZikloa urtarrilaren 11n hasiko da, 17:30etan, 1968era eramango gaituen Nestor Basterretxea eta Fernando Larruquerten “Ama Lur” filmarekin, eta Paul Urkijoren “Errementari” filmarekin amaituko da.\n“Ama Lur” herri harpidetzaz landutako dokumentala da, “euskal zinemaren” hasierako ekoizpentzat jotzen dena. Euskal Herriaren errekreazio lirikoa aurkezten du alderdi guztietan: etnikoa, historikoa, lurraldeari buruzkoa, baita artistikoa ere. Donostiako Zinemaldian estreinatu zen 1968ko irailean. Diktaduraren garaian filmatutako dokumental honek lurralde guztietako euskaldunak barne hartzen ditu, herri harpidetzaz ekoiztuta dago eta “euskaraz” mintzatzen zen, honen kariaz Erregimenaren zentsura pairatu zuelarik.\nBakedano zinema-zuzendari eta gidoilari bizkaitarra Arte Ederren Museoko Jarduera eta Zinemateka sailaren arduraduna da –egun, Azkuna Zentroan kokatutakoa–, eta hark osatutako hautaketak era askotako generoak bildu ditu, dokumentaletik dramaraino, thrillerra eta komedia ere barne hartuz. Estiloen bereizketa honek zinemagintzak Euskal Herrian izan duen bilakaera bistaratzeko aukera eskainiko du.\nInformazio gehiago, hemen eta hemen.


Euskalduntze-alfabetatzea hizpide (I) - bizkaie.biz\nEuskerea berbagai II. urtea // 31. zenbakia - 2003ko abuztuaren 1a\nBolada batean nagusi ziran ikasle eta langabetuen multzoak arian-arian urritu egin dira eta lanean ari diran eta helduagoak diran lagunak hurreratu dira helduen euskalduntze alfabetatze sektorera. Bada, ikasleen tipologian eta beharretan aldaketa esanguratsuak ari dira gertatzen. Sasoi batean emoitza akademikoak indartzeko, titulu bat eskuratzeko edo/eta lan merkatuan aukerak ugaltzeko asmoz euskerea ikasten etorren jente multzo andana murriztu egin da, gizartean bestelako lehentasunak nagusitzen ari diranez, besterik barik euskerea ikastera datorren jentea apaldu egin da. Guzti horri, euskerazko ereduen bilakaerea zein eragina (hezkuntza arautuan euskerazko ereduek gora egin ahala gazteagoak diran ikasleen kopuruak beheranzko jokera etenik bakoa erakusten dau), maisu maistren euskalduntze plangintzak edota sektore publikoa euskalduntzera bideratutako egitasmoek aspaldi goia jo ez ezik gainbehera datozela gaineratu beharko geunskio. Kontuak kontu, oro har hartuta, eskariaren unadura begi bistakoa da. Beraz, sektoreak, hurreko etorkizunean, egoera barrira egokitu eta doitu egin beharko dau, eremu barrietara ez eze, eskari poltsa barrietara be ikasle bila jo beharko dau, bere burua espezializatuz eta, horretarako, egitasmoak beren beregi diseinatuz.\nHelduen euskalduntze eta alfabetatze eremuan ez da giro. Izan be, HABEren zein euskaltegi sareen agerraldiek, bakotxak bere zehaztasunakaz, helduen euskalduntze-alfabetatze sektoreak bizi dauen krisi sakona, oinarri-oinarrizkoa esango nuke nik, agirian itxi dabe. Halan da be, sektoreko batzuek holan nabarmendu arren, sektorearen arazo nagusia ez da dirulaguntzen moduluan izandako bilakaerea huts-hutsean, ez eta profesionalek irakaskuntza pribatuko hitzarmenagaz alderatuta emoten dabezan eskola ordu gehigarriak edo lan sarian diran aldeak. Arazoa askoz sakonagoa da, egiturazkoa. Geroz eta jente gitxiago hurreratzen da euskaltegietara.\n1993-94 ikasturtetik aurrera sektoreak ikasleen %21,47 galdu dau. Alabaina, jaitsierarik handiena 1995-96 urtetik aurrera igarri da. Izan be, 1995-96 eta 2001-2002 epealdietan (2002-03 ikasturtean be jaitsiera egon da, alabaina, lerro honeek idaztean ikasturtea amaitu barik dagoanez, emoitzak ezin izan dira bildu) 10.862 ikasle gitxiago hurreratu dira euskaltegietara (%24,22 gitxiago). Gauzak holan, epealdi horretan sektore publikoak talde orduen %23 galdu ditu. Pribatuen multzoari erreparau ezkero, epealdi berean, talde orduen %23,82 galdu dira. Jaitsierea, gehienbat 25 urtez azpikoen adin tartean gertatu da, ganerako adin tarteetan matrikula kopuru orokorrak mantendu –beheranzko joeragaz– egin dira eta, horregaitik, sektorea –oro har– jaitsi dan ezkero, ehunekoan gora egin dabe. Jaitsierea ez da EAEn bakarrik izan, Nafarroan eta Iparraldean be behera egin dabe matrikulautako ikasleen kopuruek. Bada, 1986-90 epealdira egin beharko geunke atzera helduen euskalduntze-alfabetatzeak holako egoera gatxa bizi eta neurri bereko gainbehera antzemateko.\nEuskaltegietara hurreratutakoen adinaren batez-bestekoak gora egiten dihardu azken urteetan, era berean, geroz eta ikastaro apalagoak eskatzen ditu jenteak (sasoi batean ez bezela egungo gizarteetan denporea emoteko aukera ugari dago bazterretan eta euskerea ikasteari denpora gitxiago eskaintzen jako), behe urratsetan hasten diranen kopurua gero eta urriagoa da eta euskalduntze prozesua burutzeko asmoz geroz eta jente gehiago hurreratzen dira bitarte edo goi mailetako ikastaroetara, era berean, hasierako mailetan hasten diranen artean ikasten hasi eta ixten dabenen kopurua altuagoa da bitarte eta goi mailetan matrikuletan diranen aldean.


Hil da Jainkoa (3). Osasuna eta askatasuna - - Erran.eus\nJoseba Urrotz Telletxea 2021-07-10 12:00\nMantso-mantso ari naiz puzzlea osatzen hasierako galdera haren erantzunaren bila, alegia, ea Jainkorik gabe bizitzeko gai ote garen. Gero eta susmo gehiago ditut ez dela hala. Jainkoa zer izan daiteken, hori hurrengo baterako.\nOsasuna eta askatasuna leloa ere etorri zait gogora, nonbait ijitoek gogoko dutena, hitz bikote adierazgarria.\nZer da osasuna? Definizio ofizialarekin ados egonen gara denok ere: organismoak, normaltasunez, bere funtzio guziak egiten dituen egoera da osasuna. Baina nire ustez, kontua da nola, edo zer egin behar den egoera hori lortu edo eusteko.\nEmaten du honezkero eta aspalditik, erabat barneratua dugula mediku eta adituek dakitela nola izan osasuntsu. Badakit ez naizela egiaren jabe, baina uste dut, hasteko, osasuna norberaren ardura dela, bakoitzak zaindu behar duena, eta horretarako garrantzitsua dela gure gorputza eta arima ezagutzea. Gure bizimoduak, pentsatu, erran eta egiten dugunak eragina duela, eta kontua ez dela botika hau edo hura hartzea edo bakteria edo birusen erasotik salbu izatea osasuntsu izateko. Alegia, bakoitzak gure etxea garbitzen dugun bezala, guk geuk zaindu behar dugu gure osasuna.\nEta askatasuna… Gizakiok dugun fakultatea, gure ardurapean, gauzak egin edo ez egiteko. Lehen ere aipatu ditut eta ez dakit merezi duen berriz ere aipatzea, azken urte pasa honetan izan ditugun askatasun mugak, osasunaren izenean bada ere.\nEta honatx hitz bikotea buelta emana: osasunaren gordetzea bertzeen eskuetan utzi dugu, haiek agintzen dutena egiten dugu, askatasunak berekin duen ardura ere haien eskuetan utziz. Borobila benetan: osasuna eta askatasuna, geuronak ditugunak, agintarien esku utziak. Adibide bezala, idazki hau agertzerako, kendua izanen da kanpoaldean maskara erabiltzeko agindua, agintariek erabakia «gure onerako».\nAkitzeko, Jainkoaren kontua. Aspaldixko ohartu naiz lehen erlijioaren dogmak ukatzen zituztenei 'hereje' deitzen zitzaien bezala, orain, bertsio ofizialean sinesten ez dugunoi 'negazionista' deitzen digutela.\nHortaz, uste dut, gizakiak zerbaitetan sinesteko beharra ez duela galdu, Jainkoa aspaldi hil genuen, baina bere ordez bertzea dugu, zientzia, alegia. Dogma bihurtu da, eta gehiengoak sinesten du, kristau gehienek biblia irakurri gabe sinesten duten bezala, publikazio zientifikoak edo txertoaren prospekturik irakurri gabe.\nBizia ulertzeko, zientzia hutsa ez da aski, espiritualitatea ere beharrezkoa dela uste dut.\nDagoeneko nabaritu dut bertsio ofiziala sinesten ez dugunenganako mespretxua, baita gogorkeria ere. Ikusiko dugu noraino ailegatzen den hau, ignorantzia jakinduria baino itsuagoa baita, ea inkisiziorik izanen den, edo nolabaiteko gerra zibilik. Jainkoak ez beza nahi. Hala bedi.


Hello Azpilagañak zenbait zerbitzu eskaintzen ditu, besteak beste jantokia eta garbiketa\nBi egonaldi mota daude: egonaldi osoa (7 ordu) eta egonaldi erdia (4 ordu):\nEgonaldi osoko ordutegia: 07:30etik 16:30era. Haurrak 07:30etik 09:30era arte sar daitezke eskolara. Ordutik aitzina, atea itxita egonen da. Haurrak 15:00etatik 16:30era bitarte irten daitezke eskolatik.\nEgonaldi erdiko ordutegia: 08:30-09:00etatik 12:30-13:00etara. Ez dago jantoki-zerbitzurik.\nZerbitzua Jangarria catering enpresarekin kontrataturik dago, eta enpresa horrek prestatzen ditu Erakunde Autonomoaren haur-eskoletako pediatrak ezarritako haurrentzako menuak. Zerbitzu honetan sukaldari bat eta sukaldari-laguntzaile bat aritzen dira. Horretaz gain, enpresa honek teknikari arduradun bat du, zerbitzuaren kalitatea baloratzeko.\nHaur-eskolaren zerbitzua emateko ardura duen enpresak kudeatzen eta koordinatzen du. Zerbitzu hori garbiketako hiru laguntzailek betetzen dute, lanpostuari dagozkion eginkizun eta zereginekin.


XM filosofia – XINTA MINTA\nXinta Mintan oso argi daukagu modak ezin diola bizkarra eman berdintasunaren aldeko gizarte mugimenduari eta, horregatik, unisex arropa marka bat eskaini nahi diegu genero estereotipoak hautsi nahi dituzten familiei.\nModa jasangarria da gure filosofiaren beste ardatz nagusia; izan ere, pertsonak eta ingurumena errespetatzen eta zaintzen duen moda-kontsumo arduratsu baten alde lan egiten dugu.\nBi ideia horiek dira, hain zuzen ere, Xinta Mintaren oinarriak:\n1.- Unisex moda\nAipatu bezala, unisex arropa marka bat eskaini nahi diegu beren seme-alabak berdintasunean eta genero estereotiporik gabe hezi nahi dituzten familiei.\nGure ustez, haur guztiek (mutil zein neska izan) modak eskaintzen dituen diseinu, kolore eta erosotasun berdinez gozatu beharko lukete, genero estereotipoak baztertuz eta uko eginez horrela estanpatuak, ehunak edota arropetako testuak mutil/neska eskemaren arabera bereizten dituen modaren joera tradizionalari.\nXinta Mintan ez dugu arropa diseinatzen ezta sailkatzen ere generoaren arabera. Adina da gure bildumak diseinatzeko eta sailkatzeko kontuan hartzen dugun ezaugarri bakarra.\nGure markaren ideia nagusi hori indartzeko, “Berdin du” izena daraman moda bilduma berezia kaleratu dugu.\n2.- Moda jasangarria\nXinta Mintako arropa guztien ekoizpen-prozesuan ingurumena eta langileen osasuna errespetatzen dira, baita material jasangarrien erabilera eta bertako ekoizpena bultzatu ere. Moda jasangarri eta etikoaren aldeko apustu hau ekoizpen-ziklo osoan ematen da: lehengaietan, produkzioan, manufakturan, akaberetan, salmentan eta erabileran.\nJasangarritasunak bi ardatz nagusi ditu Xinta Mintan:\nSlow fashion: gure filosofiaren oinarria.\nZiurtagiridun kotoi organikoa: gure produktuen elementu bereizgarria. Gure arropa guztiek GOTS (Global Organic Textile Standard) ziurtagiria dute. Ehungintzaren sektorean dagoen ziurtagiri zorrotzena da eta ingurumenarekin eta pertsonekin lotutako irizpideak ezartzen ditu: material organikoen erabilera, langileen lan-baldintza duinak errespetatzea…\n* Honen harira, infografia bat prestatu dugu kotoi organikoaren eta ohiko kotoiaren arteko ezberdintasunak modu errazagoan ikusgai jartzeko. Zergatik kotoi organikoa?\nXinta Mintan slow fashion filosofia jarraitzen dugu. Gizartearen erantzukizuna oinarri hartuta, mugimendu hau industrializatutako modari aurre egiteko eta ingurumena errespetatzen duen moda-kontsumo arduratsua bultzatzeko jaio zen.\nZer eragin du horrek guztiak gure markan? Bada, adibide bat jartzearren, gure bildumak atenporalak dira eta salgai mantentzen ditugu eskaria dagoen bitartean. Gainera, oversize diseinuekin eta oso patroi konbinagarriekin lan egiten dugunez, umeen arropak urtetik urtera aprobetxatu ditzakezue. Hartara, ez dugu jarraitzen fast fashion industriako enpresek erabiltzen duten “denboraldiko bildumen” eredua, erosi eta aste gutxiren ostean baztertzeko egiten den moda, alegia.\nGure filosofia hau abiapuntutzat hartuta, diseinu gehiago egiten joango gara, bilduma berriak sortuz eta sustapen propioak ere martxan jarriz, bezeroei gugan jarritako konfiantza eskertzeko.\nZiurtagiridun kotoi organikoa\nZiurtagiridun kotoi organikoa da gure funtsezko lehengaia. Horri esker, pertsonekin eta ingurumenarekin erabateko arduraz eta errespetuz jokatzen duen marka baten aurrean zaudetela bermatzen dizuegu.\nGure arropa guztiak erakunde independenteen ziurtapena duen kotoi organikoz eginda daude eta, modu honetan, ekoizpen prozesuaren trazabilitatea bermatuta dago. Hain zuzen ere, GOTS (Global Organic Textile Standard) kotoi-ziurtagiria erabiltzen dugu, ehungintzaren sektoreak ezartzen duen zorrotzena.\nGainera, GOTS ziurtapenaren baitan, Xinta Mintan “1. maila organikoa” etiketa erabiltzen dugu. Honek bermatu egiten du gure arropetako zuntzen %95 gutxienez organikoak direla.\nAre gehiago, GOTS arauak hain zorrotza ez den 2. mailako etiketa bat jasotzen du: “Zuntz organikoz egindakoa” izenekoa; kasu honetan, ordea, ziurtagiridun zuntz organikoen gutxieneko portzentaia %70ekoa da (soilik).\nXinta Mintan, beraz, GOTS ziurtagiriaren “1. maila organikoa” etiketa aukeratu dugu, kotoi organikorik onena eskaintzen dugula ziurtatzeko. Horri esker, gure ehun-gaietan fidagarritasunik handiena bermatzen dugu, izan ere, gure arropa guztiek mundu mailako ehungintza organikorako araudiak jasotzen duen ziurtapen zorrotzena dute.\nGOTS ziurtagiria lortzeko, oso baldintza zorrotzak bete behar dira, besteak beste, fibra organikoa ekoizteko betekizunak, ingurumenarekin lotutako baldintzak, pertsonekin lotutako gutxienezko irizpideak (lan-baldintzak) eta kalitatea bermatzen duten zenbait parametro. Hartara, amaierako produktu batek ziurtapen hau jaso ahal izateko GOTS-en segurtatze-sistematik pasatu beharko du ekoizpen prozesuan (uzta ondorengo erabilera), manufakturan (jantzigintza, paketatzea eta etiketatzea), eta merkaturetzean (inportatzaile, esportatzaile eta handizkariak).\nAzkenik, Xinta Mintan serigrafia bidezko estanpazioa egiteko erabiltzen ditugun produktuek ere ingurumena zaintzeko araudia betetzen dute eta, kasu honetan ere, ziurtatuta dago ez dutela osasunarentzat kaltegarriak diren substantziarik. Hain zuzen ere, produktu horiek guztiek Oeko-tex® Standard 100 ziurtagiria dute.


Nafarroako Hezkuntza Departamentuak aurkeztutako lekualdatze-lehiaketak euskara are gehiago baztertzen du Lanbide Heziketan | LAB sindikatua Hezkuntzan eta Irakaskuntzan\nHasiera Berriak Nafarroako Hezkuntza Departamentuak aurkeztutako lekualdatze-lehiaketak euskara are gehiago baztertzen du Lanbide Heziketan\nNafarroako Hezkuntza Departamentuak aurkeztutako lekualdatze-lehiaketak euskara are gehiago baztertzen du Lanbide Heziketan\nUrriaren 26ko Hezkuntzako Mahai Sektorialean Nafarroako Departamentuak 2021-2022 ikasturterako lekualdatze-lehiaketa aurkeztu ondoren, LAB Sindikatutik honako hau salatu nahi dugu: Lanbide Heziketan euskarazko plazak zein espezialitateak murriztu nahi ditu sailak, Nafarroan Irakaskuntza Publikoaren Kalitatea Hobetzeko Itunean, Lanbide Heziketaren Garapenari buruzko zazpigarren puntuan, ezarritakoaren kontra.\nNafarroako Hezkuntza Departamentuarekin sinatutako Itunak Lanbide Heziketan egun dagoen eskaintzaren mapa aztertzeko konpromisoa hartzen du behar den eskaintza zabaltzeko, azterketa honek ere euskaraz egingo den eskaintzan eragiten du. Horretarako ikasleen beharrak eta nahiak kontuan hartzeaz gain eremu soziolinguistikoa ere kontuan hartu beharko litzateke. Baina Altsasuko Sakana Lanbide Heziketaren kasuan ez dute horrelakorik egin, alderantziz, euskarazko plazak zuzenean murriztu dituzte horrelakorik kontuan hartu gabe, Itunean jasotakoari jaramonik egin gabe eta ikastetxeko zuzendaritzak aholkatzen eta proposatzen duenari muzin eginez.\nAdierazi nahi dugu Nafarroako eremu euskaldunean hezkuntza maila ez-unibertsitarioetan euskara eta gaztelania nahitaez irakatsi behar direla, ikasle guztiek bi hizkuntzetan gaitasun maila nahikoa egiaztatu ahal izan dezaten. Altsasuko errealitate sozilinguistikoa zein den jakinda, ikasleek ikasketak, taillerrak eta irakaslearekin harremanak euskaraz izateko aukera izan behar dute; horregatik Lanbide Heziketan eskaintzen diren plazek irakasle euskaldunak behar dituzte. Soilik horrela bermatuko baita bi hizkuntzetan ikasteko aukera.\nAipatu nahi dugun beste puntu bat da ikastetxeen plantillan irakasle bat onartzen denean 3 urtetarako izaten dela -horrela zehaztua dago plantilla organikoen osaketarako araudian-, 2020-2021 ikasturtean Lanbide Heziketako espezialitate batzuk euskaraz izan ziren, eremu euskaldunean, Altsasun, eta 2021-2022 ikasturtean gaztelaniaz, zergatik kasu hauetan ez da 3 urteko epe hori eman? LAB Sindikatutik argi utzi nahi dugu ez dugula erabaki hau ez ulertzen ez onartzen.\nEremu mistoan kokatzen bagara, legeak dio, euskara irakaskuntzan sartuko dela pixkana-pixkanaka, progresiboki eta behar adina; beraz, Virgen del Camino, María Ana Sanz, CI Agroforestal eta ESTNA ikastetxeetan ematen diren espezialitateetako lanpostu hutsetan hau aplikatzeko eskatu dugu Mahai Sektorialean. Horri esker, espezialitate batzuk euskaraz izatea lortu dugu, baina nahikoak ez direla salatu nahi dugu.\nAzkenik, Gimeno kontseilariari gogorarazi nahi diogu, beste behin ere, Gobernuak sinatutako Nafarroan Irakaskuntza Publikoaren Kalitatea Hobetzeko Ituna bete beharrekoa dela, eta LABetik Ituna betetzen dela ziurtatzeko jarraipen estua eginen dugula, behar den tokian behar den eskaintza ziurtatzeko ere bai.\nAurreko sarreraLekualdatze-lehiaketako deialdia ostegunean argitaratuko da Nafarroako Buletinean\nHurrengo sarreraEAEko Hezkuntza Publikoko Irakasleen inguruko azken albisteak


Xix xx mende hasierako kazetaritza\nX highlights of VVDAV vikaspuri by Veda Vyasa D.A.V ... 1838 views\nXml Applications Libraries by librarywebchic 1863 views\nXile, la república de les vinyes by José-Christian Páez 681 views\nXmas Coloring by GIA VER 729 views\nXML Schema and RELAX NG Element Com... by Overdue Books LLC 1735 views\nXNA L07–Skybox and Terrain by Mohammad Shaker 1341 views\n1. XIX - XX mende hasierako EUSKAL PRENTSA Xabier Altzibarren hitzaldia, egokitua\n2.

IPARRALDEAN :

1.- Aintzindaria : Uscal Herrico Gaseta (1811-1851) Agosti Xahoren eskutik Euskarazko aldizkari bat aurrera ateratzeak, baina, euskararen orduko egoeraz jabetzera eraman zuen. Horregatik, euskara batuaren beharrizana jasota utzi zuen, euskaldun guztiek ulertuko zuten hizkuntza bateratua. Bitartean, hona hemen bere proposamena: ““ Hobe liçate guisa-batez gouretaco, hobequi counprenituric içateco, Uscara-bat-baïcic ezpaliz; eta horren-gagnen, erran ahal dioquegu, goure aberatstarçunian praübe guirela. Cer eguin? Ahal beçala imprimatu, batian Ciberoutarra, bestian Bache-Nabartarra, Laphourtarra edo Guipuzcoarra, iracourçaliac Uscara subertiac oro balaquitça beçala, eztaquitçanac ikhasbitça.”” Xahori buruzko informazioa, hemen: Xaho\n3. 2.- Almanakak : euskaraz lehenengoa 1848an ,Etxeberri Ustaritzeko apaiza hasi zen ateratzen. Herriko jendearentzat apropos eginikoak. Ilargi kontuak, mareak, santuen bizitzak eta istoriotxoak aurki daitezke haietan. Helburua: jende xumea pixkanaka-pixkanaka euskaraz irakurtzen trebatzea. 3.- Ipar Ameriketako euskal kazetak: Kaliforniako prentsa A.- Escualdun Gazeta (1885): Martin Biskailuz (1861-1899). -Hiru ale besterik ez zituzten atera B.- California-ko Eskual Herria (1893-1899) : Jean Pierre Goitino (1860-1920) - Astekaria zen. -Osorik agertzen zen euskaraz idatzia. - klikatu hemen gehiago jakiteko: bidegileak-Goytino\n4. 4.- Eskualduna (1887-1944): Jean Hiriart-Urruti eta Jean Etxepare mirikua - Réveil Basque errepublikazalea zen kazetari aurre egiteko atera -”Xurien”, Kontserbadoreen kazeta honek familia eta erlijio katolikoa defendatzen zituen. -Ez zen abertzalea, ordea; hiriaren aurka, laborantzaren alderdi onak aldarrikatzen zituen. -Bere burua euskaldun zeukan: “Euskaldunek egina euskaldunentzat ”

Jean Hiriart-Urruti (1859-1915)

-Apaiza, kazetaria eta euskalzalea zen. -Luzaroan zuzendu zuen Escualduna Gehiago jakin nahi izanez gero Hiriart Urrutiz klikatu ondoko estekan : hiriart-urruti\n5.

Jean Etxepare medikua (1877-1935)

- kazetaria baino gehiago idazle dugu. - Lanik gehienak Escualdunan edo Herrian argitaratu zituen, gai ugari eta ezberdinetakoak. - Kepa Altonagak oraintsu argitaratu du idazlearen lanen bilduma Gehiago jakiteko klikatu hemen: Jean Etxepare\n6.

HEGOALDEAN

1.- R. M. Azkuek(1864-1951) bi sortu zituen: - Euskalzale(1897-1899):

Astekaria zen

Euskara hutsean

Klikatu hemen ikusteko: bizkaia.Net

- Ibaizabal (1902-1903) Honi buruzkoak ondorengoan klikatu: Azkue -Bilboko zazpi kaleetan argitaratu zutena Kirikiñok martxan jarri. -Interneten eskuragarri bere orrialdeak: Ibaizabal-bizkaia.net\n7. 2.- Sabino Aranak(1865-1903) sortutakoak: Baserritarra (1893-1897) eta Bizkaitarra (1894-1895) beste askoren artean. -Euskaraz eta erderaz argitaratuak. -Helburu politikoz egindakoak. Eusko Deya (Bilbao, 1916-1923). Aranaren eredutik, euskara hutsean laikoek sortu zutena Aranari buruz gehiago jakin nahi baduzu: Arana\n8. 3.- Ebaristo Bustintza, “kirikino”(1866-1929)-( bizitzari buruzko zertzeladak: kirikino ) -- Euzkadi (1913-1928)egunkariko euskal atalez arduratu zen. --Kirikino kazetari politikoa izanik, kementsu jardun zen euskararen eta “euzkotasunaren” alde. --Idazle abertzale askorentzat benetako eskola suertatu zen. --Arrakasta izugarria izan zuen, umorea eta euskara atsegina erabiltzeagatik, batez ere. --Lauaxetaren kolaborazioak, ugariak.\n9. 4.- Argia asterokoa (1921-1936) --Euskara hutsean lehenengo asterokoa. --Apaiz talde baek sortua --Ipuin, olerki, bertsoak eta herrietako berriak zekartzan 5.- Zeruko Argia(1919-1936) , Iruñeko Aita Kaputxinoek sortutako hileroko erlijiosoa. 6.- Eguna (1937) - Euskalzaleek lizardiren ahaleginez atera zutena, Bilbo jausi arte, behintzat. --Bi-hiru orritakoa, gudalekuetan banatzeko --Kolaboratzaile ezagun asko izan zituen: Agustin Zubikarai, Eusebio Erkiaga... --Literatura lan ugari eman ziren argitara.\n10. Informazio zehatzagoren bila bazabiltza, hemen jarriko dizut María Gonzalez Gorosarrik Eusko Jaurlaritzarako egindako lanaren esteka: Euskal Herrikoprentsa XVIII. mendetik 1945era Era berean, zeozer laburtxoagoa atsegin baduzu, Xabier Altzibar unibertsitate irakaslearen lanetariko batzuk, ezin aproposagoak egingo zaizkizu: www.unav.es/katedra/euskaraz/XabierAltz_Hitzaldia.pdf Azkenik, Javier Díaz Nociren edozein lan edo kazetaritzari buruzko liburuak erabat interesgarriak eta zehatzak egingo zaizkizu, Diaz Noci, Javier\nXonitek Introduction 20070227 Base Lss 02 Intro\nXml Applications Libraries\nXile, la república de les vinyes\nXNA L07–Skybox and Terrain


Zornotza | Zornotza izenaren historia |ofiziala amorebieta | Amorebieta-Etxano\n> Historia\t> Zornotza ala Amorebieta-Etxano?\tZornotza ala Amorebieta-Etxano?\nBatzuk hain gutxi eta beste batzuk hainbeste! Gauza jakina da gure herriak hiru izen dituela, hirurak ere zuzen idatzita daudenak baina.. Ba al dakigu euren benetako historia? Zergatik daude desadostadunak? Gaurkoan galdera horiei erantzuna bilatzen saiatuko gara. Ezagutu dezagun Zornotza eta Amorebieta-Etxano izenaren nondik norakoak. Gurekin etorriko al zara? Urte batzuk atzera egin eta hara zer topatu dugun! Historikoki, gaur egun udaletxea dagoen lekuaren izena Zornotza omen zen. Amorebieta, berriz, ibaiaren beste aldeari deitzen zitzaion, eliza zegoen aldeari, hain justu. Eta Etxano? Ba… mendi tontorrean zegoen herrixka bat zen eta duela gutxira arte, bere udaletxe propioa zuen.\nFrankismoak, ordea, gauzak izugarri aldatu zituen. Guztiok dakigu euskarazko izenak desagertu egin zirela, eta horrekin batera, Zornotza eztabaidagai bihurtu zen. 1979ko irailean, bietako bat ofizialtzat hartu behar zen. Herritar batzuk Zornotza proposatu zuten, hori baitzen inguru osoaren izen komuna. Baziren Etxano desagertu egingo zela esan zutenak. Orduan Zornotza-Etxano proposatu zen baina.. Amorebietakoak kontra agertu ziren. Eta zer eta irabazi!!\nUdalak Amorebieta hautatu zuen, eta horrela, udalerriaren izen ofiziala Amorebieta-Echano bihurtu zen. Gerora, euskal ortografia errespetatuz, Amorebieta-Etxano bihurtu zen, 1997ko ekainean. Euskaltzaindiak, ordea, Zornotza hobetsi zuen, euskal izena, alegia.\nGaur egun, oro har, euskaldunek Zornotza erabiltzen dute eta erdaldunek, berriz, Amorebieta. Eta zuk.. Zein izen erabiltzen duzu? Share on Facebook\nCategories: Historia\tTags: Amorebieta izena, euskaraz zornotza, herriaren izenaren historia, ofiziala Amorebieta-Etxano, Zornotza izena\tIruzkinak (0)\nMomentuz ez dago iruzkinik.\t2012(e)ko Martxoak 21 20:39(e)tan\t| #1\neitb\tIzena (beharrezkoa)\nMangamore 2012. Eman botoa zure kartel gustokoenari!\nAmorebieta futbol taldearen bitxikeria historikoak. Ba al zenekien….


Luis Hidalgo Fernandezen “Ez duzu zortearen beharrik, mugitu beharra duzu” obrak irabazi du II. Lurralde Bizia Argazki Lehiaketa - Área de prensa - Bizkaia.eus\nLuis Hidalgo Fernandezen “Ez duzu zortearen beharrik, mugitu beharra duzu” obrak irabazi du II. Lurralde Bizia Argazki Lehiaketa\n2018(e)ko azaroaren 23(a) 12:36\n600 euroko saria jaso du eta bizkaibusetan erakutsiko da abenduaren 3tik 23ra bitartean. Miguel Ángel Gómez Viar Garraioak, Mugikortasuna eta Lurraldearen Kohesioa Sustatzeko diputatuak banatu dizkie sariak irabazleei. Gainerako saridunek 150 euro jaso dituzte: Jesús Maria Rodríguez Cabañasek “Kirola” lanarekin, Angelines Rodríguez Andresek “Gu geu gara ikusi nahi dugun aldaketa” argazkiarekin, eta Txabi Erkiagak “Emakumea eta herri kirolak” izenekoarekin.\nII Premios de Fotografía LURRALDE BIZIA 2018\nMiguel Ángel Gómez Viar Garraioak, Mugikortasuna eta Lurraldearen Kohesioa Sustatzeko diputatuak gaur goizean sariak banatu dizkie II. Lurralde Bizia 2018 Argazki Lehiaketako irabazleei. Oraingoan hau izan da lehiaketaren gaia: emakumeen emaria eta Bizkaiko kultura nortasunaren eraikuntzan bete duten eginkizuna.\nBilboko Rekalde aretoan egin da sariak banatzeko ekitaldia, eta Lurraldearen Kohesioa Sustatzeko zuzendari Ángel Anero ere bertan izan da.\nLehenengo saria, 600 eurokoa, "Ez duzu zortearen beharrik, mugitu beharra duzu" izeneko argazkiari eman zaio. Balmasedako San Severino plazan kokatuta dago, eta Luis Maria Hidalgo Fernández argazkilariak egin du, zuri-beltzean. Diruzko sariaz gainera, argazki hori bizkaibusen kanpoaldean jarriko da ikusgai abenduaren 3tik 23ra bitartean.\nJesús Maria Rodríguez Cabañas, Angelines Rodríguez Andrés eta Txabi Erkiaga argazkigileei 150 euroko sari bana eman zaie obra hauek direla eta: "Kirola" , Olabeagan eta Bilboko itsasadarrean kokatua; "Gu geu gara ikusi nahi dugun aldaketa" , Getxoko Portu Zaharrean kokatua, Angelines Rodríguez Andrés argazkilariak egina; eta "Emakumea eta herri kirolak" , Getxoko Areetan kokatua.\nII. Lurralde Bizia Argazki Lehiaketa hori 2018an Ondareari buruzko Europako Jardunaldietarako antolatutako jardueretarikoa da. Aurten "Ondarea, emakumeen emaria" izan da jardunaldietako lelo nagusia. Izan ere, ahalegina egin da emakumeek Bizkaiko lurraldea osatzen duten espazioen nortasun kulturalaren eraikuntzan bete duten eginkizuna eta haien emaria ezagutu eta ulertu daitezen sustatzeko.\nEta horretarako Bizkaiko argazkizaleei eskatu diegu euren argazki kamerei "lente morea" ipini eta gure kale eta plazetara irteteko, irudietan islatzeko emakume horiek hiri ingurunean lagatako historia , adierazi du Gómez Viarrek sariak banatzeko ekitaldian. Aukera ederra izan dugu lurralde antolamenduaren beste alderdi garrantzitsu bati buruz hausnartzeko: gizonek eta emakumeek nolako harremanak dituzten espazio pribatuarekin edo publikoarekin, eta horrek zer-nolako ekarpena egiten duen gure nortasuna eratzeko, bai eta berdintasunerantz aurrera egiteko ere .\nForu diputatuak esker ona adierazi die euren argazkiak bidaliz lehiaketan parte hartu duten pertsona guztiei, eta hurrengo edizioetan ere parte hartzera animatu ditu. Epaimahaiko kideei ere eskerrak eman dizkie irudi irabazleak hautatzeko euren irizpidea eskaintzeagatik.\nAurkeztutako argazkiak www.bizkaia.eus/revisionPTPBM web-orrian eta sare sozial korporatiboetan argitaratuko dira.


Getxoko etxebizitza eraiki berria | Landa Ebanistería\nGetxoko etxebizitza eraiki berria\nInteriorismoa: Marina Acosta\nZein urtetan egin den: 2020\nErabili diren materialak: haritzaren zura eta zuriz lakatutako zura\nInteriorismo-proiektu hau Getxoko etxebizitza eraiki berri batean egin da, Marina Acostaren zuzendaritzapean. Etxebizitzak argi-potentzial itzela du; izan ere, leihate handiak ditu, espazio zabaletara irekitzen direnak, eta horietan zurak bizia hartzen du. Jarraian, egongelan eta logela nagusian egindako lanaren xehetasunak erakutsiko ditugu.\nGiro atsegina logela nagusiarentzat.\nLogela nagusian giro atsegina sortu nahi izan da, koloreen konbinazioari esker. Oheburuko gisa, horma batetik bestera doazen zuriz lakatutako panelak jarri ditugu, eta goialdean, haritzaren zurezko erremate fina eta zuriz lakatutako errodapia. Panelak bertikalean jarri dira; ohearen bi aldeetan bi argi-puntu eta entxufeak ere badaude. Multzoa osatzeko, oheburukoarekin ondo ematen duten haritzaren zurezko mesanotxeak gehitu dira.\nEgongelako liburutegi handi baten xehetasunak.\nEgongelara sartu bezain laster, liburutegi bat aurkituko dugu, gelaren eskuinalde osoa betetzen duena. Jangelako girora egokitutako multzo horrek, haritzaren zurezko apalak eta zuriz lakatutako egitura konbinatzen ditu. Haritzaren zurezko estalkiaren azpian, multzoko ateak lauak eta lakatuak dira. Latoizko heldulekuak aukeratu dira, apalen haritzaren tonuarekin ezin hobeto konbinatzen baitute; izan ere, joera hori eta gero eta gehiago ezartzen ari da.\nLiburutegi multzoa hiru moduluk osatzen dute: erdikoaren zabalera albokoenen hiru aldiz handiagoa da. Liburutegiaren bornu xumearekin bat etortzeko, zuriz lakatutako zabalera handiko panelen bidez egin da banantzea. Era berean, liburutegiaren hondoan eta goiko aldean zuria da nagusi, eta horrek arintasun handiagoa ematen dio multzoari.\nLiburutegiaren ondoren, diseinuari jarraitutasuna ematen duen altzari baxu bat ikusiko dugu. Hala ere, estalkian lakatu zuria aukeratu da. Hormaren baoa haritz bernizatuzko horma-atal listoiketa batekin konpondu da, eta horren erdialdean telebista jartzeko tokia prestatu da.\nMarina Acostak diseinatutako altzariari presentzia handiagoa emateko, modako zenbait foku zuri dituen argiztapen espezifikoa jarri da sabaian; behealdean, berriz, oinak zuriz lakatuta dituen estalki bat erabili da.


BIOTEKNOLOGIA ETA OSASUNA - TKgune\nORTOPROTESIAK / BIOINPRIMAKETA / TERAPIA GENIKOAK / ZAHARTZE OSASUNTSUA / DIAGNOSTIKO ZELULARRA\nEuskadik giza hazkunde iraunkorraren aldeko apustua egin nahi du. Hazkunde horretan, gizartea, ingurumena, kultura eta ekonomia ez daude bereizita, elkarri lotuta baizik.\nJasangarritasuna da, hain zuzen, etorkizunean bizi-kalitate hobea lortzeko balio digun paradigma; halako etorkizunean, ingurumen, gizarte eta ekonomiako alderdiek oreka izango dute.\nLanbide Heziketak funtsezko eginkizuna du giza garapen jasangarrian, eta, dauden baliabideen erabilera eraginkorrean oinarritutako ekoizpen-eredu baten esparruan, modu zabal eta integratuan garatuko da, geure onurarako eta etorkizuneko belaunaldien hobe beharrez sortu behar dugun ekonomia jasangarriaren euskarri gisa.\nElikagaigintzak egungo produktu funtzionalen beharretara egokitutako berrikuntza bat garatzea ahalbidetzen du. Elikagai probiotikoak eta osagai aktiboak erabiltzen ari dira osasun-arazo batzuen –hala nola hipertentsioa, hiperkolesterolemia, diabetesa eta alergia– tratamenduan laguntzeko.\nTKgune ikastetxeen sareari esker, zenbait irtenbide tekniko proposatu eta probatu ahal izango dituzu hiru ildotan: zahartzea (telelaguntza, altzari egokituak, laguntza-robotika, biosentsoreak), elikagaiak (elikagaien trazabilitatea, produktu berrien garapena) eta biozientziak (eredu anatomikoak, protesiak, inplanteak, etab.).\nZentruetan ditugun ekipamenduak.\nAnalisi instrumentaleko laborategia:\nCG/FID: molekula organikoak kuantifikatzea matrize lurrunkorretan\nAAS: elementuak kuantifikatzea lagin likidoetan\nUV/VIS espektrofotometroa: kromoforoak kuantifikatzea eta analizatzea lagin likidoetan\nNutrizio-analisi osoetarako tresneria:\nMufla, balorazio bolumetrikoetarako tresneria, etab.\n3D FDM inprimagailuak (erretxinak, bitxiak, hortz- eta zeramika-piezak, etab.)\nProduktu ortoprotesikoen lantegiak\nLaginen ezaugarri fisiko eta kimikoak ezartzeko tresneria:\nBiskositatea –errotaziozkoa eta Engler gradukoa...– zehaztea\nDentsitatea (dentsimetroak, piknometroak)\nErrotazio-ahalmena (polarimetro digitala), etab.\nOhiko mikrobiologia-tekniketarako tresneria.\nAzido nukleikoen eta proteinen anplifikazio eta elektroforesirako tresneria:\nElektroforesi horizontaleko eta bertikaleko erretiluak eta kubetak\nBloke termikoak, entzima bidezko murrizketarako, besteak beste\nMikroorganismoak identifikatzeko eta tipifikatzeko, elikagaietan espezieak identifikatzeko eta ingurumen-laginak hartzeko tresnak\nBioteknologia eta osasuna alorreko proiektu batzuk.\nBOGA Garagardoa eskuz egiteko prozesuaren optimizatzea\nProduktu jangarri osasungarriak sortzea: Jakion marmeladak\nZelula Amen hautatzailea\nE-COMMERCE, HOSTALARITZA ETA TURISMOA\n¿Enpresa bat daukazu eta lankidetza proiektu teknologiko batean lan egin nahi duzu?


febrero 2018 – ZarautzOn\nNorteko Ferrokarrilan parte-hartzea\nZarautzOn, Gaur Norteko Ferrokarrila Irratsaioan\nGaur parte-hartuko dugu Euskadi Irratiko Norteko Ferrokarrila irratsaioan. Gaueko 22:00etan hasiko da eta programa guztian zehar izango gara Guillermo Roa kazetariaren gidaritzapean. Gaurkoan, aste honetan izan degun Bitcoin Iraultza ala burbuila? konferentzia-ren inguruan arituko gara Ibai Gesalarekin, finantza pertonaletan coach-a den zarauztarrarekin. Bestalde, udara bitartean antolatu ditugun ekintzen berri sakonago emango dugu, besteak beste. Gaurko programa galduz gero, bihar larunbatean, Otsaialren 17an, berriz ere entzuteko aukera izango da arratsaldeko 15:00tan.\nPrentsaurrekoa · Bitcoin\n10 febrero, 2018 16 febrero, 2018 admin\nBitcoin, Iraultza ala burbuila?\nIbai Gesalaga zarauztarra eta Finantza Pertsonaletan Coach-a dena izango dugu hizlari. Asteartean, otsailaren 13an arratsaldeko 19:30etan Antoniano Aretoan.\nHemen lehendabiziko konferentziaren ildoaren aurrerapena:\nBitcoinak Blockchain teknologia du oinarri. Blockchaina kontuak eramateko liburu handi bat bezala da. Bertan sarrera guztiak elkarlotuta eta zifratuta daude transakzioen segurtasuna eta pribatutasuna gordetzeko asmoz. Hau guztia milaka ordenagailuz osatutako sare batek kontrolatzen du, eta horrela erabiltzaileak datu guztiak leku batean soilik zentralizatuta ez daudenaren ziurtasuna izango du. Beste modu batera esanda, mundu guztian sakabanatuta dagoen datu base seguru bat da (zifratuaren ondorioz) edozein motatako transakzioak gauzatzeko.\nTransakzio ekonomikoak egiteko jaio zen Bitcoina. Honekin, gure salerosketek ez dute banketxe baten onespena behar izango transakzioaren dirua ontzat emateko. Horrela, prozesuaren kontrola erabiltzailearena izango da eta ez banketxearena. Sistema hau erabiltzeak konfiantza sistema informatiko matematiko eta enkriptatu bati emango dio, eragiketari neutraltasuna eta egiazkotasuna emango diolarik.


«Gozatu egiten dut antzezten, zaletasun hutsa baino askoz gehiago da»\n13 ekaina, 2014 Gazteak 801\nGoenkale telesaileko platoetara joan nahi izan zuen Josune Azumendik (1994) sei urterekin estra lana egitera. Hura izan zen aktore munduarekin izan zuen lehen hartu-emana. Harrezkeroztik, antzerkiak eragiten dion zirrara indartuz joan da, eta egun, irakasle ikasketak egiten ari bada ere, oso argi du bere pasioa antzeztea dela.\nZein taldetan ekin zenion aktore ibilbideari?\nOrdiziako tailer batean eman nuen izena lehenik, hamalau bat urterekin. Han gorpuptz espresioa eta beste zenbait ariketa landu nituen; baina nik antzeztu egin nahi nuen, beraz, hurrengo urtean, Urrup taldean sartu nintzen, eta han hasieratik izan nuen antzezteko aukera.\nZenbat antzezlan egiten dituzue urtean?\nNormalean antzezlan bakarra prestatzen dugu urtean, eta, urten zehar, obra hori hainbat tokitan antzezten dugu.\nZer da antzeztetik gehien erakartzen zaituena?\nJustu antzeztera atera aurreko , sentsazio hori. Arratsaldeko entseguan lasai-lasai egoten naiz, baina juxtu eskenatokira ateratzear nagoenean tentsio puntu bat senitzen dut, eta gogo handia ere bai; oso sentsazio ona da. Gainera, eskenatokian beldur guztiak ahazten ditut, eta erabat sartzen naiz antzezten dudan pertsonaian.\nZein genero duzu gustukoen?\nOrain arte komediak baino ez ditut egin, drama ukitua izan du baten batek, baina, ez dut lan erabat dramatikorik egin. Oso gustura aritu naiz, jendeari on-do pasarazten baitiogu; dena den, gogo handia dut lan dramatiko batean parte hartzeko.\nAktore profesional izan nahi duzu edo zaletsun moduan planteatu duzu?\nEtorkizunean antzerkiarekin zerikusia duen goi mailako gradu bat egin nahi dut. Nire ametsa aktore izatea da, bizitza guztia pasako nuke honetan. Aurten, adibidez, unibertsitateko zenbait lagunek film labur bat egin nahi zuten, eta zuzendari aritu naiz lan horretan. Filma Krauxk da, aurreritziak haustearen ingurukoa. Gozatu egiten dut honetan, zaletasun hutsa baino askoz gehiago da.\n« 107. zenbakia [.pdf]\nGiza katea sare bihurtu da Interneten »


Hiria GUZTIAK __TARRAGONA__ ALBINYANA BANYERES DEL PENEDES BELLVEI CALAFELL COMARRUGA CUNIT EL MONTMELL EL VENDRELL L ARBOÇ LA BISBAL DEL PENEDES LLORENÇ DEL PENEDES RODA DE BARA SANT JAUME DELS DOMENYS SEGUR DE CALAFELL VESPELLA DE GAIA __BARCELONA__ CASTELLET I LA GORNAL SANT PERE DE RIBES\nGUZTIAK __TARRAGONA__ ALBINYANA BANYERES DEL PENEDES BELLVEI CALAFELL COMARRUGA CUNIT EL MONTMELL EL VENDRELL L ARBOÇ LA BISBAL DEL PENEDES LLORENÇ DEL PENEDES RODA DE BARA SANT JAUME DELS DOMENYS SEGUR DE CALAFELL VESPELLA DE GAIA __BARCELONA__ CASTELLET I LA GORNAL SANT PERE DE RIBES\natico-a - Calafell (La Platja de Calafell)\npisu - El Vendrell (Sant salvador)\npisu - El Vendrell (Sector sanatori)\nPAG 1/29 - TOTAL 340 Jabetzak\nSalmenta 6.000 €\ngarajea - Segur de Calafell (Segur estacion) , Eraikitako azalera 15m2, 300 Itsasora distantzia.\ngarajea - Calafell (Calafell Poble) , Eraikitako azalera 16m2, Itsasora distantzia 3 Km..\ngarajea - Segur de Calafell (Segur estacion) , Eraikitako azalera 32m2, 200 Itsasora distantzia.\ngarajea - Cunit (Centre) , Eraikitako azalera 394m2, 150 Itsasora distantzia.\ngarajea - Calafell (Segur de Calafell) , Eraikitako azalera 22m2, Itsasora distantzia 1.2 Km..\ngarajea - Calafell (Calafell Residencial) , Eraikitako azalera 9m2, 800 Itsasora distantzia.\ngarajea - El Vendrell (Sector sanatori) , Eraikitako azalera 12m2, 100 Itsasora distantzia.\nSalmenta 10.500 €\ngarajea - Calafell (La Platja de Calafell) , Eraikitako azalera 12m2, 50 Itsasora distantzia.\ngarajea - Calafell (La Platja de Calafell) , Eraikitako azalera 9m2, 100 Itsasora distantzia.\ngarajea - Calafell (La Platja de Calafell) , 60 Itsasora distantzia, Igogailua.\ngarajea - Calafell (La Platja de Calafell) , Eraikitako azalera 43m2, 100 Itsasora distantzia.\nEgin klik hemen WhatsApp bidez edozein zalantza argitzeko22:49


Parrokia eta organoa ezagutzeko aukera Ezkutuko Altxorren bisita gidatuan - Azkoitia - Maxixatzen.eus\nParrokia eta organoa ezagutzeko aukera Ezkutuko Altxorren bisita gidatuan\nMaxixatzen.eus 2018-10-09 12:04\nDatorren zapatuan, urriak 13, Ezkutuko Altxorrak egitarauaren barruko bisita gidatua izango da. Andre Mariaren Jasokundeko parroki eliza eta Organo Erromantikoaren XIX. Zikloa hartuko ditu baitan bisitaldiak. 18:00etan hasiko du doako bisita gidatua Juan Bautista mendizabalek, parrokia aurrean.\nUrrezko euskal mendea bezela ezagutzen den XVI. mendeko eraikina da Azkoitiko parrokia, estilo gotikoaren erakuslea. Bisitaldian zehar aro horretako istorioak kontatuko ditu Juan Bautista Mendizabalek, garaiko pertsonaia esanguratsuei loturiko historiak eta San Inaziok jatorria zuen loiolatarren ingurukoak.\nPertsonaia eta historia guztiek elizak gordetzen dituen hainbat altxorretan dute islada, hala nola, kaperak, erretaulak, arte lanak... Bisita amaitzeko, CavailleColl etxeko organoa entzuteko eta gozatzeko aukera izango da. Organo Erromantikoaren XIX. Zikloari dagokion kontzertua emango dute Ana Belen Garcia organistak, Eskola Gurutzeagako eta Donostiako Musika Eskolako abesbatzak, Igor Arostegi perkusionistak, Lourdes Moratinos ahots etnikoak, Lucia Gomez mezzosopranoak eta Jose Javier Echeverria zuzendariak.